Zer berri? :: 'Hamaika desio utopiarako', Ibon Muñoa presoaren liburua - leihoa.info\nZer berri? :: ‘Hamaika desio utopiarako’, Ibon Muñoa presoaren liburua\n2019 January 25, Friday 2019 January 26, Saturday adminKultura, Sarrera, Uncategorized\n“Ibon kalean balego, blogaria litzateke. Blogari berezia, halere, bertsoz eta poesiaz ematen duelako egunekoak eragiten dion hausnarketa, normalean, hitz lauz jarduten dugulako bloga dugunok. Era berean, ezin dugu ahaztu, unean uneko gaien gainean hausnartzen da webgune batzuetan. Muñoak gauza bera egiten du, ezagutu duen albiste batek, adibidez, zer senti edo pentsarazi dion azaleratzen du. Eguneroko moduko bat dela esan genezake, beti ere hitz neurtuan idatzita” dio Leire Narbakitzak Ibon Muñoa presoak idatzitako liburuaren hitzaureean.\nMuñoak, bere aldetik, honakoa idatzi zuen liburua aurkeztu zen bere herriko ekitaldirako: “Utopia da Tomas Morok irudikatu zuen uhartea. Saiakera horretan Elhuyar entziklopediak dioenez, jendarte zein aginte ingeles eta europarren kritika egiteaz gain, estatu eta gizartearen antolaketa ideala plazaratu zuen.\nAntzerako idealei buruz idatzi zuten adibidez euren garaian Platonek eta Francis Baconek. Che Gevarak bere aldetik bere idealak praktikatu zituen, geurean praktikatu zituzten bezala Txabik, Argalak, Txominek eta abar.\nTomas Moro Enrique VIII. aren kantzilerra izan zen, hau da, idazkaria. Kritikatu zuen sistemaren partaide zen, eta katoliko sutsua zenez, erreformistak zigortu zituen erregeak lepoa moztu zion arte. Bere bizitza kontraesankorra izan zen, ideala ez zetorren bat praktikarekin.\nNik nire kontraesanak ditut ere. Sorkuntzetan salatzen ditut. Nire asteroko terapia da. Horregatik utopia irudikatzen saiatzen naiz. Sustatzen gaur baino hobea bihar izan nadin.\nMorok Utopia 1516. urtean idatzi zuen. Nik zuek bezala nire utopiak eta desirak dauzkat. Bostehun urte geroago neureak idatziz aipatzen ditut, zero utopia ez baita gauza abstraktu bat, baizik bide bat iristeko ongizatera.\nNik idazten ditudan sorkuntza batzuetan utopiaren izenak izendatzen ditut. Eta ahalegintzen naiz utopiei zentzua ematen distopiak gainditzeko.\nPreso zaudenean utopiaren beharra aldiro sentitzen duzu. Eta jakina espetxeak eraistea utopiarik behinena da. Espetxea delako lurpetu nahi ditugun gauza kaltegarrien artean nabarmenetako bat.\nGerra, gosea, kapitalismoa, monarkia, matxismoa eta beste asko diren legez. Eta horiek eraisteko edo haizatzeko alternatibak eraikitzen ditugu, idealak praktikatuz. Iraultza txikiak egiten ahalegintzen gara, sendotzeko elkartasuna, ingurugiroa, euskara, gizatasuna, berdintasuna, feminismoa, Euskal Herria, bakea… Bizi gaitezen askatasunean, maitasunean, zinezko paradisuan.\nHamaika desira utopiarako daukagu, Euskal Herria eta mundua gurekin izan daitezen hobeak. Ondratzeko joan ziren minei”.\nEgilea Ibon Muñoa Arizmendiarrieta\nZenbatekoa 15,00 €\nUdalak Artatzako igogailuaren lizitazioa deitu du\nZer berri? :: ‘Petti Bonberenean zuzenean’


Txakurrentzako sexu jostailuak | Munduko Txakurrak\nAskotan, txakurra hartzen dugunean, ez dakigu nola sexualki aktiboa Izan daiteke. Garrantzitsua da jakitea animalia bakoitzak bere nortasuna eta bere beharrak dituela, batzuek apenas bizi duten bitartean sexu nahia beroan dagoen puta batekin, beste batzuek sexu topaketa baterako beti prest daudela dirudi. Horietako askok lotsatu egin gaitzakete gure etxera joaten diren pertsonen hanketara igotzean.\nBizitzan zehar txakurrak etxean izan ditugunok badakigu nahiko normala eta ohikoa dela beraiek erakustea sexu beharra edozein motatako objektuekin, hala nola burkoak, kuxinak, besteak beste, hankak edo gonbidatuenak baino lehen aipatu dugun bezala. Hori dela eta, Hot Doll markako txakur puzgarri bat merkatuan dago dagoeneko, eta horrek zure txakurrari pixka bat dibertitzen lagunduko dio.\nLa puta puzgarria Hot Doll-ek arrakasta handia lortu du eta marka frantsesaren webgunean aurki daiteke. Gutxi gorabehera 40 zentimetro altu eta 65 zentimetro luze neurtzen ditu eta 22 eta 46 zentimetro altuko txakurrei gomendatzen zaie. Kalitate goreneko materialekin egina dago, zure animaliak behar duen erosotasuna aurki dezan eta gure kuxinak erabiltzeari uzteko.\nProduktu berri hau interesatzen bazaizu, dagoeneko badakizu orrialdean aurki dezakezula Panpina beroa, eta prezioa gutxi gorabehera 159 euro da, eta zuri-beltza bezalako koloreetan eskuragarri dago.\nArtikuluaren bide osoa: Txakurren mundua » Txakur orokorrak » Txakurren osagarriak » Txakurren sexu jostailuak\nJakin nahi nuke zenbat denbora iritsiko den produktua txakurkumea eskatuz gero, 21 cm-ko altuerako yorkshaire batentzat da.\nKaixo, nire txakurrak 15 cm-ko altuera du, Chihuahua bat da eta 1 kg pisatzen du eta hamar hilabete ditu eta kalera doa eta sexu plastikozko txakur bat bilatu nahi dut eta lurruna botako du dudalako. umeak eta ez dago ondo.


Gizartea astindu dutenak, kalera - Bizkaiko Hitza\nGizartea astindu dutenak, kalera\n2020, irailak 04 Albisteak, Asteko Gaiak, Bizkaia, Kultura 73\nHerritar bakoitzak ehunka kilo zabor sortzen ditu urtero, eta zabor horrek inpaktu handia sortzen: baliabide naturalak suntsitzen ditu, eta ingurunea kutsatzen. Mentalgassi Alemaniako taldeak mahai gainean jarri du hondakinen gai korapilatsua, Waste wastes proiektuarekin. Birziklatzeaz gain, berrabiltzearen eta kontsumoa gutxitzeko beharraren aldeko aldarria eramango dute Getxora. Bakoitzak sortzen duen zaborra ikusaraziko dute, zabor poltsetan aurpegiak jarrita eta kaleetan barreiatuta.\nKalera atera baita aurtengo Getxophoto. Hori du leloa. Orain arteko jaialdirik “kalekoena, digitalena eta parte hartzaileena” abiatu zuten atzo. Hala iragarri du Jokin Aspuru zuzendariak. Hilaren 27ra arte, espazio publiko fisiko zein birtuala aztertuko dute, protestarako, elkartzeko, jolaserako eta ospakizunetarako duen erabilerari erreparatuta.\nAldarrikapen kutsua hartuko dute kaleek. Ilyes Griyeben Ait Ouallal lanak Marokoko herri txiki bateko emakumeen lan baldintza gogorrak erakutsiko ditu. Eguzkitik babesteko jantzi tradizionalak eta modernoak uztartzen dituzten emakumeen aurpegiak dira serie horren protagonista. Urtero milaka sasoikako langile joaten dira Marokotik Espainiara marrubi-biltzera, NBEk 2020an egindako txosten batean azaldu zuenez, baldintza gizagabeetan. SARS-CoV-2 birusak eragindako konfinamenduak agerian utzi zuen elikaduraren alorrean aritzen diren langileen garrantzia. Sasoikako langileei dagokienez, artistak gogora ekarri nahi izan du kutsatzeko arriskuaz gain, mugak itxi izana ere sufritu zutela, eta ezin izan zirela itzuli Marokora. Griyebek erretratatutako emakumeen aurpegi lasaiek etorkinen lan-indarra aldarrikatzen dute.\nBestalde, Randa Maroufiren Les Intruses lanak gizonezkoek espazio publikoaren okupazioan duten nagusitasunari buruz gogoeta eginaraziko du. Gizartearen arauen mende finkatuta dauden gizonen eta emakumeen rolei buelta eman die artistak, espazio publikoan nagusi diren genero desorekak ikusarazteko asmoz. Irudiak tabernetan, metro geltokietan zein egunerokoan oharkabean pasatu daitezkeen eremuetan eginak dira. Espazio partekatuak nola erabiltzen diren aztertzea proposatu du egileak. Begirada geldiarazi eta gertatzen denari buruzko hausnarketa sustatu nahi du. Horretarako, gizonek egin ohi dituzten keinu, jarrera eta jardueratan emakumeak jarri ditu Maroufirek.\nHamahiru urteko ibilbidea\nGetxophoto jantzi duten eskaintzetako hiru besterik ez dira horiek. Duela hamahiru urte sortu zutenez geroztik, Begihandi kultur elkarteak bere helburuei eutsi die. Beste horrenbeste egingo du hamalaugarren honetan ere: “Herritar gisa eragiten diguten gaurko eta interes orokorreko gaiei buruzko elkarrizketa proposatzea, hiri espazioak kulturaren arloko erabileretarako berreskuratzea eta formatu, euskarri eta erakusketa espazio ez-konbentzionalak programazio zorrotz batekin esploratzearen aldeko apustua egitea”. Hitz gutxitan laburbildu dute xedea: pentsaera kritikoa sustatu nahi duen plataforma transmedia izan nahi du jaialdiak.\nAsmo horiek gauzatzeko, hogei erakusketa antolatu dituzte. Gaur egungo arazoak irudikatuko dituzte denek; hain zuzen, herritarrak kalera ateratzera bultzatzen dituzten arazoak. Mundu osoko artistek egindako interpretazioak plazaratuko dituzte. Alemaniako Mentalgassi taldea duela hamar urte ere Getxon izan zen. Felipe Romero Beltran artista kolonbiarrak, berriz, Reduccion lana aurkeztuko du: Espainiako Poliziak immigranteen aurka erabilitako indarkeria erakusten duten argazkiak sortu ditu.\nCharlotte Schmitz artista alemaniarrak Ekuador hegoaldeko prostituzio etxerik handieneko sexu langileen irudiz jantzi ditu kaleak. Emakumeek eurek erabaki zuten zer-nola azaldu kameraren aurrean, eta argazkiak euren azazkaletako esmalteekin moldatu zituzten gero. Erakusketa horiek guztiak artistekin batera ikusteko aukera eskainiko dute bihar goizean.\nDenetariko ikus-entzuleentzako egitaraua osatu dute: proiekzioak, umeentzako tailerrak, laborategiak, hitzaldiak eta egunez zein gauez herrian zehar edota hondartzan egiteko ibilbideak. Aurtengoa jaialdi hibridoago bezala aurkeztu dute: argazkiez gain, bideoak, instalazioa, zinema, errealitate birtuala edota arte digitala izango ditu.\nJon Uriarte da Getxophotoko zuzendari artistiko berria. Hondarribiarra da, eta Londresko The Photographers’ Galleryko zuzendari artistikoa. Jaso dituen hogei proiektuek, besteak beste, klima larrialdia, arrazakeria eta patriarkatua lantzen dituzte: “Gizakien arteko desberdintasunei aurre egiteko borrokarik zaharrenak eta kezkagarrienak”; halaxe aurkeztu dituzte.


Arrateko dantzak Zumarragan — dantzan.eus\nHemen zaude: Hasiera › Komunitatea › Kezka dantza taldea › Arrateko dantzak Zumarragan\nArrateko dantzak Zumarragan\nKezkako dantzariak Zumarragako oholtzan. Argazkia: irrintzi Dantza Taldea\nEzaguna da Zumarragako Antioko baselizan egiten den ezpata-dantza. Ezagunak eta ederrak dira, bai baseliza eta baita ezpata-dantza bera ere, eta Kezkako dantzariok hau bertatik bertara ezagutu eta gure dantzak Zumarargara eramateko aukera izan genuen Santa Isabel festetan, uztaileko lehen egunetan.\nAsteburu borobila antolatu zuten Irrintzi taldeko eta Antxiñako Ama txistulari taldeko lagunek uztailaren 1 eta 2rako. Larunbatez emanaldia herriko Zelai Aristi antzokian eta igandez Antioko ezpata-dantza eta soka-dantza. Lehenengo eguneko planean sartu ginen gu ere, honela, Arrate egunez zelaian egiten ditugun ezpata-dantza eta trokeo-dantzak Zumarragako antzokian aurkeztu genituen plazer handiz, orain ia 10 urte hasitako bidean beste urrats bat emanez. Izan ere, 2008an, Argia taldearen Axeri-boda ikuskizunarekin batera, Zumarragako eta Arrateko ezpata-dantzak eskaini baikenituen Antioko baselizan.\nArgazkia: Oier Araolaza - dantza.eus CC BY-SA\nArgazkia: Oier Araolaza - dantzan.eus CC BY-SA\nOihane Llorentek atera zuen taldea ezpata-dantzaren kapitain lanetan eta Elgoibarko Haritz taldeko zein Eibarko Kezkako dantzariak eta musikariak aritu ziren, dantzari eta bakarlari lanetan.\nIgandean, Santa Isabel egunez, Irrintziko dantzariekin batera, goizean goiz Antioko baselizarako bidea oinez egin genuen, hasierako prozesiotik hasi eta goraino jarraitu genituen dantzariak, belar eta lorez estalitako aldapetan gora.\nArgazkia: Mikel Sarrigi\nBaseliza barruan egiten dute ezpata-dantza lehenego eta gero kanpoan jartzen duten oholtzan. Lekua hartu eta gustura ikusi genituen ezpata-dantza zein soka-dantza, batzuok zortzikoan hankak Zumarragakoen antzera noiz igoko genituen galdezka.\nArgazkia: Mikel Sarriegi\nEderra izaten da inguruko dantzak bertatik bertarta ikusi eta ezagutzea, eta are eta ederragoa dantzariekin beraiekin tarteak elkarbanatzea. Hara eginiko bisita bueltatu ziguten gainera Irrintziko bi dantzarik, Eneko Galdos eta Oihane Vicente bi hilabeteren buruan gurean izan baikenituen, Arrateko ezpata-dantzan.


Leioako Udala - Metro Bilbaok bihar irekiko du Lamiakoko geltokiko bigarren sarbidea\n2020-05-14 Metro Bilbaok bihar irekiko du Lamiakoko geltokiko bigarren sarbidea\nBihar irekiko da Lamiakoko Metro geltokiko bigarren sarbidea. Leioako Udalaren eta CTBren arteko lankidetzaren ondorioz, sarbide berri horren lanek sei hilabeteko iraupena izan dute, eta 337.000 euroko kostua.\nJarduketa horrekin, Bizkaiko Garraio Partzuergoak konponbidea eman dio Leioako Udalak Lamiakoko bizilagunen elkarteari helarazi zion eskaerari. Zehazki, sarrera bat gaitu da 2. bideko nasan (Bilbo aldean), eta bertatik ere, eskaileren bidez, 1. bideko nasara iritsi ahal izango da. Gainera, Lamiakoko Adinekoen Etxearen beste eskaera bati erantzunez, CTBk nasa-aldaketa hori egokitu du, haizetik eta euritik babesteko.\nIrisgarritasunaren hobekuntza horrek mesede egiten die zuzenean Lamiakoko eta Txorierriko leioaztarrei. Auzo horiek igogailuarekin lotuta daude, Langileria kalearen (metroaren geltokiaren aurrean) eta Txorierri auzoaren arteko desnibela salbatzen duen igogailuarekin, horretarako Udalak 2,1 milioi euro inbertitu zituen, CTBren laguntzarekin.\nHorri guztiari esker, Txorierriko igogailuarekiko lotura are erosoagoa izango da erabiltzaileentzat. Sarbide berriak Metroko gainerako geltokietan ohikoak diren instalazio guztiak izango ditu, hala nola, bideozaintza-sistemak, seinaleak, bidegabe ez sartzeko neurriak, txartelak saltzeko makinak eta makina ezeztatzaileak.\nLamiakoko estazioak 312.400 bidaia baino gehiago egin zituen 2019an, eta, orain, Txorierri auzoarekin hobeto konektatuta dagoenez, litekeena da erabilera handitzea.


Oriorentzat izan da garaipena gizonezkoetan Aulki Mugikorreko Gipuzkoako Txapelketan - Orio - Karkara.eus\nOriorentzat izan da garaipena gizonezkoetan Aulki Mugikorreko Gipuzkoako Txapelketan\nOnintza Lete Arrieta 2021-05-02 10:07\nAulki Mugikorreko Gipuzkoako Txapelketako gizonezkoen garaipena oriotarrentzat izan da beste behin zortziko absolutuan. Joxemari Olasagastik dituen datuen arabera, 1994tik 27 aldiz jokatu da txapelketa hori, eta Orioko gizonezkoek 17 alditan lortu dute garaipena. Atzo bertan azkena.\nArratsaldean errioan jokatu zen txapelketa. Gizonezkoetan Ur-kirolak A eta B; Arraun Lagunak-Donostia; Hondarribia eta Orio lehiatu ziren, eta oriotarrek eskuratu zuten urrea, baina gain-gainean izan zuten Hondarribia, aurrenak 04:45;38 denbora egin baitzuen, eta bigarrenak 04:45;92. Brontzea Ur-kirolak A taldearentzat izan zen.\nEmakumezkoetan hiru talde lehiatu ziren, eta aise nagusitu zen Santiagotarrak Irun, hamar segundoko aldea aterata Hondarribiari; 05:32;96 egin zuten aurrenekoek, eta 05:43;20, bigarrenek. Donostia sailkatu zen hirugarren.\nSaioa Sayago lemazain lanetan, honako taldeak lortu zuen urrezko domina atzo: Martxel Aldaik, M.A. Millaresek, Josu Ostolazak, Jon Iriondok, Jon Lizarraldek, Joseba Rodriguezek, Jon Carazok eta Imanol Garmendiak.


EBk Euskadi saritu du banda zabal ultralasterra landa-eremuetara hedatzeko abiarazi dituen planengatik - SPRI\nEBk Euskadi saritu du banda zabal ultralasterra landa-eremuetara hedatzeko abiarazi dituen planengatik\nEuskal delegazioa, saria jasotzen Bruselasen.\nEuskadik Europako Batzordearen saria lortu du banda zabal ultralasterra landa-eremuetara hedatzeko abiarazi dituen proiektuengatik. Hartara, 2019ko European Broadband Award deritzonean sarituetako bat izan da, lurralde-oreka bermatu eta banda zabal ultralasterrerako sarbidea unibertsalizatzearen alde egindako lanagatik. Bost kategorietako batean saritu dute, “Socio-economic impact in rural and remote areas” delakoan, “best practice” bat baita Europan.\nAintzatespena Bruselan jaso du Teknologia, Berrikuntza eta Lehiakortasuneko sailburuorde Estibaliz Hernáezek.\nEusko Jaurlaritzak, hiru Foru Aldundiekin lankidetzan, Banda Zabal Ultralasterraren Euskal Behatokia sortu zuen, Euskadiko banda zabaleko sareen egoera monitorizatzeko eta sare horiek hedatzeko proiektuetan parte hartzen duten administrazio publikoei eta operadoreei sostengua emateko.\nJarraipen horretan oinarrituta, eta operadoreek eremu horietan ez inbertitzeko aipatzen duten errentagarritasun “ekonomikorik” ezari erantzunez, Eusko Jaurlaritzak eta hiru aldundiek 20 milioi euro baino gehiago bideratu dituzte azken urteotan operadoreei laguntzak emateko, sareak sakabanatuta dauden eremuetan, biztanlegune txikietan eta industrialdeetan heda ditzaten, ekimen pribatuak ez baititu sare horiek inguru horietan hedatuko.\nEuskadin “Banda Zabal Ultralasterreko Sareak Hedatzeko Programen” hainbat deialdi egin dira, 450 enpresa-eremu edo industrialdetara eta landa-eremuan sakabanatutako biztanlegune eta eremuetako 48.000 etxe baino gehiagotara iristeko asmoarekin.\nEuropako Batzordeak Gigabit Society izeneko ekimena abian du, 2025. urtera begira Europan banda zabal ultralasterreko sareen eskuragarritasuna sustatzeko xedez.


kritiken hemeroteka » Durduza arazlea\nDurduza arazlea Iratxe Esnaola / Berria, 2012-02-26\nIrene Nemirovski (Kiev, 1903 – Auschwitz, 1942) XX. mendeko idazle talentudunenetakoa da. Haren bizia erruz aztertua izan da, eta haren obra ezagutzen duenak, gutxiago edo gehiago, oroituko du haren bizitzako zertzeladarik: pasarte gozoak —aberats berrien aberastasunean hezi zela; dantzaldiak eta festak—; baita garratzak ere —jazarri, deportatu eta kontzentrazio esparru batean erail zutela—. Zabala eta aberatsa du obra. Egilea hil ondoren ezagutarazi zuten Suite frantsesa da, apika, haren lanik ezagunena. Zaleek ezagun dituzte euskaratutako beste obrak: Dantzaldia eta Arimen maisua. Eskerga da autoreaz idatzi dena. Askok, kontakizunen esplikazioa haren biografian aurkitu dute, eta edizioen gibel solasetan eta hitzaurreetan hala interpretatu. Halakorik ukatu gabe, uste dut merezi duela kortse biografiko batzuetan estuegietatik aske irakurtzea haren lanak. Maisu izandakoen bizitzen gaineko informazioa handia izanda ere, benetako bizia idazkeran dago.\n2009an argitaratu ziren hamabi ipuinok lehen aldiz elkarrekin. Batzuk zenbait aldizkaritan azalduak ziren 30 eta 40ko hamarkadetan, eta beste batzuk, II. Mundu Gerran ezizenez sinatuak, eskuizkribu moduan merkaturatu gabe zeuden oraindaino. Idazteak, Nemirovskiren eskuetan, esan nahi du irakurlea istorioan sarraraztea tximistaren abiaduran, hasieratik muinera abiatzea. Idazteak zailtasunik ez duela iradokitzen du egilearen maisutasunak. Deskribapen biziak, zentzumen guztiei erantzunez. Narratzaile orojakilearen abantailak kudeatzen ditu harremanen bazter ezkutuak agerian jartzeko, sarri emakumeenak. Ama-alaben artekoa, adibidez. Aipatutako erreferentzia biografikoei atxikiz, ezaguna da Nemirovskik amarekiko sentitzen zuen amorrua, eta amak haurtzaroan sufriarazi zion abandonua islatzen da haren lanetan. Hala ere, Zinema mintzatua ipuinean eta Egoerak behartuta deiturikoan, alaben ongizateagatik esfortzuak egiten dituzten amak ageri dira. Nolanahi dela, emakume zein gizon protagonistei ezin zaie begirada uniformerik luza. Askotarikoegia da egilea bere hautuetan.\nLaguna eta emaztea ipuinean, emakume egoista, maltzur, limurtzaile, diru eta sexu zalea arbuiatzen da? Edo, epaitu gabe, baina nahita gizon burgoiaren ikuspuntuan kontatuta, ironiari atea zabaltzen dion sententzia gupidagabe bat da? Badira emakumeak benetako maitasuna uste zutena galdu eta oroitzapenak edertzen dituztenak, senarrak sekretuki amorrarazten dituzten bitartean. Birjinak ipuinean, ama eta emazte abandonatu bat hiru neskazaharrekin elkartzen da. Horiek gizonik gabeko bizimoduaren eta autonomiaren alde daude. Emakume ezkongabeen aldeko apologia dirudi, baina maitasunaren plazer zukutsuen defentsa bihurtzen da. Gizon protagonisten artean ere, aniztasuna da nagusi. Laguntasun eta solidaritate pasarteak (Beldurra); idazle gizonezkoen harrokeria agerian uzten dutenak (Oihartzuna, Ezezaguna). Komunean dituzte denek garaiak asignatutako genero rolak: familien mantenua eta gerrara joan beharra. Lehen Mundu Gerraren presentzia, Bigarren Gerra gainean dutela, sarri azaltzen da. Parisen bezala landan, bizimodu txiro eta mingostua daramate gehienek. Badira patuari, magiari, ulermenaz gaindikoari atea zabalik uzten dioten ipuinak ere. Epairik ez du ematen egileak, nahiz eta iradokitzen duen beharrizanek daramatzatela pertsonak sinesmenetara (Kartak, Mamua). Ironia ikusiko du batek idazkeran. Garraztasuna, besteak. Nire iritzian, harremanetako desorekak dira, izatekotan, konstante bat. Batek maitasunez eman, besteak komenientziaz jaso. Askotarikoak, txoko ezkutuz beteak protagonista denak. Irakurketa aberasgarria eta durduza arazlea, benetan.


Sopelako Udala - Sopelako Udalak bi laguntza berri emango ditu kirol jardueretarako eta lankidetza arloko jardueretarako.\nZu hemen zaude: Hasiera GIZ. EKINTZA ETA BERDINTASUNA Sopelako Udalak bi laguntza berri emango ditu kirol jardueretarako eta lankidetza arloko jardueretarako.\nBi diru-laguntza horietarako eskaerak aurkezteko epea ekainaren 22an (astelehena) hasi eta 2020ko uztailaren 6an amaituko da.\nLehenbiziko laguntza , pertsona fisikoek nahiz entitate juridikoek, kirolaren esparruan 2020an egiten dituzten jarduerak finantzatzeko da. Diru-laguntza honen xedea da , funtzionamendu gastuak eta garatzen diren jarduera programen ondoriozko gastuak ordaintzen laguntzea. Lehenengo partida honetan, diruz lagundu daitezkeen jardueren artean banatu beharreko gehieneko zenbatekoa 12.000 eurokoa da.\nBigarren deialdia lankidetzaren arloko jarduerak finantzatzeko da, garatzen diren jarduera programen funtzionamendu gastuak eta gastuak ordaintzen laguntzeko. Bigarren partida honetan, diruz lagundu daitezkeen jardueren artean banatu beharreko gehieneko zenbatekoa 35.000 eurokoa da.\nSopelako Udalak interesa duten elkarte edo jarduerak gonbidatzen ditu eskaera aurkez dezaten, kontuan hartuta Sopelako udalerriarentzat interesgarriak izan behar dutela, Sopelako Udalak eremu horretan egiten dituen jarduerak gehitu, osatu edo burutzeko.\nEskabideak Sopelako Udalaren Erregistro Orokorrean aurkeztuko dira, Sabino Arana kaleko 1ean dagoena, edo Larrabasterrako Loiola Ander Deuna kaleko 28an dagoen Herritarrentzako Arreta Bulegoan, baita telematika bidez ere, udalaren egoitza elektronikoan: (https://sopela.egoitzaelektronikoa.eus)\nKontsultatu baseak hemen:\nBi diru-laguntza horiek eskatzeko, eskabide hau bete beharko da:


Sortu zenbaki birtuala WhatsApp aplikaziorako | Androidea\nSortu zenbaki birtuala WhatsApp aplikaziorako\nZure telefono zenbakia erabiltzen baduzu WhatsApp aplikazioa eta bigarren bat behar duzu posible da zenbaki birtuala sortu Modu sinplean. Horretarako zenbaki bat sortzeko aplikazio bat beharko duzu eta ez du asko kostatuko, minutu gutxiren buruan izango baitugu.\nImajinatu bi WhatsApp kontu eduki ahal izatea, horri esker zerbait posible Isilik, baina hainbat aplikazio daude zenbaki birtual bat sortzeko. Isilik Google Play dendan eskuragarri dagoen ordainketa tresna da eta deskargatu besterik ez duzu egin behar tutorial honekin jarraitzeko.\n1 Nola sortu bigarren telefono zenbaki bat\n2 Konfiguratu WhatsApp telefono zenbaki birtualarekin\nNola sortu bigarren telefono zenbaki bat\nIsilik da berehalako mezularitzarekin erabiltzeko, deiak, mezuak eta MMS telefono zenbaki bat sor dezakegun tresnetako bat. Zenbakiak bateragarritasunak eskaintzen dituen 60 herrialde baino gehiagotan aukeratu daitezke, ezinbestekoa hautatutako aurrizkia duen herrialde bateko edo bestekoa bazara.\nSortzeko, lehenik eta behin Hushed deskargatu eta zerbitzuan izena eman behar duzu. Hushed hasierako orrian joan Get New Number atalera. hautatu zenbaki birtual hori lortu nahi duzun herrialdeaHerrialdea aukeratu ondoren, zenbaki birtual mota aukeratu dezakezu, "Zelularra" edo Doakoa bada.\nHurrengo urratsean zenbakia konfiguratu herrialdeko eskualdea hautatuz, hemen aurrizkia garrantzitsua izango da, beraz ondo aukeratuko duzu gero ez aldatzeko. Eskualdea aukeratu ondoren, gure zenbakia aukeratzeko unea iritsi da, zerrenda luzean agertzen direnen artean aukeratu daiteke. Azkenean, Hush harpidetza plana aprobetxatu dezakegu, hilean 3,99 euroko prezioa baitu.\nKonfiguratu WhatsApp telefono zenbaki birtualarekin\nBehin dugunean zenbaki birtuala sortu dugu WhatsApp aplikaziora joango gara Konfiguratzeko, sartu 9 zenbakiak aurrizkiarekin, kasu honetan Espainiarena +34 da. Kode batekin egiaztapen mezu bat bidaliko dizu, automatikoki sartzen da edo eskuz egin dezakezu deia jasotzen duen Hush bidez.\nArtikuluaren bide osoa: Androidea » Android aplikazioak » Sortu zenbaki birtuala WhatsApp aplikaziorako\nSamsung Galaxy Note 20 Ultra joko telefono onena izango da


Zutikako Zutik Elkarrizketa Interaktiboa 65 hazbeteko Seinaleztapen Digitala Kioskoa Seinaleztapen Digitala Totem\nSeinaleztapen digitalaren kioskoaren aplikazioa:\nSeinaleztapen digital interaktiboak kiosko teknologikoak dira informazio garrantzitsua bistaratzeko eta bezeroak txikizkako merkatuan eta beste hainbat industria giltzarritan erakartzeko. Adimen gaitutako seinaleztapenek merkatariei kontsumitzaileekin elkarreragiteko aukera ematen diete, iragarkien eduki eta informazio egokia eta zuzena eskainiz. Langxin-ek seinale digital interaktiboen kioskoak eskaintzen ditu adimen artifizialeko funtzio sofistikatuekin, hedatzaileek seinaleztapen inbertsioaren etekina maximizatzeko eta gaur egungo erosketa omnicanala esperientzia hobetzeko.\nGaur egungo kontsumitzaileek teknologia gehiago hezten dute eta eroso sentitzen dira kiosko interaktiboak erabiliz informazio bila. Kiosko interaktiboek digitalki murgiltzeko erosketa esperientzia sortzen dute, jendea ingurune konplexuetan zehar gidatzen dute, langileekin modu eraginkorrean komunikatzen da eta askoz ere gehiago.\nSmartly diseinatutako kiosko digital interaktiboen lerroak industria eta komunikazio helburuak beteko dituzten ziur aski estilo eta konfigurazio ugari ditu.\nIlara Kudeatzeko Sistema Autozerbitzua Txartel Kioskoa Inprimagailu Termikoarekin\nIlara Kudeatzeko Sistemaren Sarreren Banaketa Kioskoaren Ezaugarriak:\n1,5 mm ~ 2,0 mm-ko segurtasun handiko kiosko-armairua 5 geruzako metalezko bernizarekin\nKioskoaren kolorea pertsonaliza daiteke\nPantaila LG mailako monitorea da\nSarreren inprimagailuak zinemarako sarrerak, zoologikoko sarrerak eta abar inprimatu ditzake\nBarra kodeen eskanerraren euskarria 1D, 2D, QR kodea eta abar.\nZutikako zorroa True FHD 4K Ultra Meheduna alde biko seinaleztapen digitala beira tenplatuarekin\nEzaugarriak * Alde bikoitzeko pantailak * Goi QLED teknologia * Super Ultra argala, alde bikoitzeko pantailak diren arren * Tamaina: 43 ”eta 49 ″ eta 55” * 4 diseinutan eskuragarri * Android / Windows eraikita * Wifietan eta 3Gan eskuragarri & 4G * Bi aldeak irudi bera eta irudi desberdinak bateragarriak * Prezio desegokiak eskuragarritasuna eta adopzioa eskainiz * Zentralki kudeatu pantaila guztiak Edukien Kudeaketa Sistemaren bidez * Izan zaitez lehena hurrengo belaunaldi digitaleko sig ...\nProduktuen proba proba


FLNC vs DAESH • ZUZEU\nMadrileko trenak, martxoaren 11 hartan, izan ziren lehenak; Londoneko autobusak ondoren. Al-Qaeda zen orduan munduaren etsai nagusia, baina urteak igaro dira eta panorama aldatu da goitik behera. “Udaberri arabiarra” izenarekin bataiatu zuten mendebaldeko hedabideek. Lurralde batzuetan egiazko matxinada herritarrak egon ziren; beste batzuetan NATOren eskua ikusten zen argi eta garbi. Azkeneko lurralde hauetan egoera politiko eta sozialak sekulako aldaketa jasan du azkeneko urteetan, eta fenomeno berri bat sortu: Daesh.\nAsko idatzi da gaiaren inguruan, eta askotan, irakurri eta gero, gauzak apur bat argiago izan beharrean gehiago nahasten naiz. Saudi Arabian ere hasi omen dira atentatuak egiten, baina lurralde honek armak ematen omen dizkie; Afganistan eta Irak inbaditzeko arrazoi ofizialetako bat lurralde hauek Bin Ladeni babesa ematen ziotela zen, baina orain, korronte bereko jendeak lurralde oso bat kontrolpean izan arren, NATO ez da zuzenean sartzen; Europa erasotzen dute, baina Israel ez.\nEuropan frantziar estatua da une honetan kontinentean egiten diren atentatu gehienen erdigune; eta badirudi luzerako doala. Salbuespen egoera luzatu da, eta ikusteko dago jendeak daukan beldur “berri ” honek nola aldatu duen frantziar jendartea epe luzera begira. Estatu honen administraziopean dago Korsika, eta FLNC taldearen korronte batek Daeshi ohartarazi dio Korsikan atentaturen bat eginez gero gogor itzuliko dutela kolpea.\nNiri primeran iruditzen zait talde independentista batek bere lurra eta bere jendea babestu nahi izatea. Baina gogor erantzungo dutela diotenean, nire galdera da: nola? Daeshek zibilak, herritarrak, erasotzen ditu. Noren aurka jo behar du FLNC taldearen adar honek?\ndaesh, FLNC, frantziar estatua, gerra, korsika, yihad\n25 pentsamendu “FLNC vs DAESH”-ri buruz\nHiltzen Hil 2016-08-01 17:01\n“Galeseko Iman batek dio guda hurbil dagoela eta Islamak baimendu egiten duela emakumeak bortxatu eta esklabu gisa hartzea”\nIman horren iritzia ez da salbuespena Europan, Norbegiako iman honek argi uzten du: https://www.youtube.com/watch?v=Tp9bgqRo2Ek\nHau esanda, espero dut zure azken galdera hori argitu izana.\n-Hiltzen Hil- zale. 2016-08-01 23:05\nHiltzen hil, duzun informazio guzti horrekin zergatik ez duzu artikulua egiten ZuZeu-n?\nBideoa ikusia neukan eta pilo ikusi ditu informazio objetktibo ezagutu nahian. Orain askotxo ulertzen dut.\nBaina uste dut jendeak Euskal Herrian ez duela ideiarik.\nHiltzen Hil 2016-08-02 20:04\nSentitzen dut, baino nahikoa lan daukat nire barne-kontraesanak konpontzearekin, gainerakoen kontraesanei gehiegi erreparatzeko. Inperialismo islamiarraren aurkako talka saihetsezina da europan, horrela nahi izan dute gure boteretsuek. Beraz, ostrukarena egitea gustoko dutenek ere jabetuko dira horretaz gutxi barru, halabeharrez.\ninak 2016-08-19 20:43\nBadirudi EH jendeak Sorosek eta “Open Society” fundazioak nahi duena pentsatzen duela\nIñigo 2016-08-01 17:29\nNeri arrunt zozoa iduritzen zait, harrokeri bat baizik ez.\nHori erran gabe egon balira, ez luke eraso terrorista/takfirista baten arriskua Kortsikan igoko.\nHori erranik bai, argi ta garbi. ISISekoek hori baizik ez dute bilatzen, erronka bat da haientzat eta poztuko dira haien burua lehertzera joateaz ustezko “mendebaldeko gurutzatuen” aurka.\nduela guti Kortsikako Tunisiarren elkartearen agiriak argi uzten duen bezala: http://www.alta-frequenza.corsica/l_info/l_actu/lettre_ouverte_de_l_association_des_tunisiens_de_corse_au_flnc_du_22_octobre_83650\neuskaldun bat 2016-08-01 21:25\nAiestaran kazetariak garbi esan zuen ETBn egin zioten elkarrizketa batean: musulman gehienek atentatu guzti hauek “ulertzen” dituzte edo zilegitzat dituzte. Garai bateko musulman “laikoak” amaitzen ari direla zioen berak. Hemen daudenek noski ez dizute horrelakorik publikoan edango baina ni ere bat nator Aiestaran-ekin. Kultura aniztasunarekin tematuta jarraitzen dugu baina ondorioak aurki ikusiko ditugu. Eta errefuxiatuen alde bizia hitzez bada ere emango luketen euskaldunei esango nieke garbi izan dezatela hona etortzen direnak Espainiara datozela eta ez Euskal Herrira.\nSuagaar 2016-08-03 11:19\nDuela gutxi gotzain batek emakumeen bortxaketak gertatzen zirela hauek probokatzen dutelako zioen, hori da Elizak diona orokorrean? ez. Ba Islamak ez dio fanatiko batzuk diona, ta gehien gehienak horren aurka lerratzen dira.\nKultur aniztasuna ez da bultzatu, beste kulturakoak hemen zapalduta egoteak ez da inolako kultur aniztasuna bultzatzea, ta Frantzia dugu adibide, hor ez da ezer sustatu, etrokinei ez zaie frantses sentitzeko ezer egin, baztertuak izandira beraiek ta bere umeak frantsesak diranak, ta zer gertatu zaie? Ba hori.\nAuzoak jendea ez ateratzeko egiten dituzunean, nahiz ta frantzian jaio beti kanptarra bazina bezala tratatzen bazaituzte, gutxiago bazina bezala…. zer espero like?\neuskaldun bat 2016-08-03 17:56\nBadakigu Islamak ez dioela atentatuak egiteko. Musulmanek erlijioa darabilte beren nortasuna aldarrikatzeko, kultura guztiak zanpatzen dituen globalizazio uholdeari aurre egiteko. Nazionalismo modukoa da eta beren erretorika elika dezaketen argudioak ez zaizkie falta: Palestinaren jenozidioa eta abar luze bat.Aiestaran kazetariak dioena, musulman gehienek atentatu guzti hauek ulertzen dituztela, hortik doa. Gauza bat erlijioa da eta bestea erlijioaren izenean zer egiten den eta horretan kristauok ere badugu esperientzia. Ez nago batere ados zurekin, integratzeko ezer eman ez zaiela diozunean. Euskal Herrira etorri diren kasteiano guztiei ere ez diegu integratzeko ezer eman, ez? Ez hauek zuzenean jan egin gaituzte, besteeik gabe. “Nos quieren hacer sentir extranjeros en nuestro propio pais” esaten dute gainera. Kultura aniztasuna ez dela existitzen! Euskalduna izanik hainbeste kostatzen al zaizu hori buruan sartzea! Eta segi betiko akatsak eginez! Segi! Gero arazoak, noski.\nJA 2016-08-05 11:44\n“Euskaldun bat”Korana irakurri beharko zenuke agian, zatika bada ere, nik egin dut eta beldurra ematen du.\n“islamak ez dio atentatuak egiteko?” Nola ezetz, “jihad” a koranean jasota eta ondo jasota gainera, irakurri beharko zenuke, benetan.\nEmakumeen eskubideak, galdegiezu ea senarra hil ezkero nora doan erentzia, zer geratzen den emakumearentzat, zihur zu gizarte matxista eta “falozentristaren” aurka zoazlena, ba gaur planeta osoan dagoen erlijio/ideologiarik matxista eta falozentristena islam a da, eta gainera materialista, beste erlijio guztietan paradisua arimaren eboluzio edo zerbait da, islamean badakizu zer den paradisua? Gizonentzat soilik aberastasun materiala, fruita freskoak (basamortuan lehen luxua ziren) ura, eta bakoitzarentzat 72 neska “virgin” eta mutiko gazteak, (korana idatzi zenean mutiko gazteen asuntoa ohikoa omen zen, galde ezazu Afganistan zer den urtero gizonek neskez jantzitako mutiko gazteak drogatu bortxatzearen jari berezi hori), eta emakumeentzat paradisua?? EZ\nHori da islam a, baina ez sinistu nahi baduzu, informa zaitez, irakurri Korana, ea zer iruditzen zaizun jajaja Islamiarrak gutxi balira, talde txiki bat, onozko zu bezalako pertsonek Korana debekatzeko eskatua zenuten, argi dago milla milloi zarenean nahi duzuna egiteko boterea daukazula.\nsuagaar 2016-08-18 20:28\nKastellanoi eman edo kolonizatu gaituzte? Konkistatu.. Gu baino eskubide gehiago dituzte gaur egun. atzerritar hoiei? Eman zaie? Horrexegtik getoetan sartuak egon dira? Askok kolonietatik datozte ,baztertuak ere.\nNER 2016-08-05 00:21\nSaudi arabian mezkita CHIIAK soilik erasotzen dituzte (chiiak euheno 1 a dira saudi arabian, etsaiaren lurrean daude izan ere, saudientzat chiiak etsaiak dira), guda global hau SUNNIena da, DAESH SUNNIA, Turkia, SUNNIA da, QUATAR, A SAUDI, SUNNIAK, AL QUAEDA, DAESH SUNNIak, CHIIAK berriz IRAN eta gutxi gehiago.\nHiltzen Hil 2016-08-15 10:58\nMairuekin istiluak izan dira asteburuan, Korsikan:\nDirudienez turista batzuek argazkiak atera zituzten ondartza batean non burkiniekin zebiltzan emakume musulman batzuk. Horrek haserrea eragin omen zuen gizon musulmanen artean (ez omen gara nahikoa toleranteak jada). Haserretzen den pertsona normal orotan gertatzen den bezala, moroek haizkoraz eta arpoiez eraso zituzten zenbait gazte eta guraso korsikar, zaurituak eraginez. Baina, EHn ez bezala, herritarrek erantzun eta magrebiarren kotxeak erre omen zituzten justizia herritarra ezarriz. Erantzun txikiegia nire gusturako, baina bada zerbait.\nHiltzen Hil 2016-08-15 11:10\nBideo honetan ikusi dezakegu Bastian egin zuten kontzentrazioa terroristen erasoa salatzen. Ondoren gaizkileen etxeetara doaz baina, nola ez, okupazio-polizia frantsesak nahiago ditu gaizkileak babestu. Gure egunkari abertzaleetan hitzik ez. Nahiago omen dute errefuxatuak (islamiar imperialismoaren indar okupatzaileak) laguntzera doazen emakume feminista-deskiziatuei propaganda egin…. hau gurutzea\nAriki Maua 2016-08-15 16:50\nhemen alakorik gertuoko balitz, feminista ta gitanolari guztiak mahiak ta pankartok kampora atera ta matraka endofobiko xenofilikoa abezten egun gustin paraubez\nAriki Maua 2016-08-15 16:44\nKorsoek bidea erakusten digute, desagertu ez nahi dauan herri bat, bere historioa kampokoen historioaren gainetik jarri dore. Euren tradizioa kanpokoenaren gainetik. Bere ikurra errespetatzen dore, estatu liberalaren goitik.\nNegua badator 2016-08-15 19:32\nGenero ideología eta etorkinen zaleek gure herria desagertaraziko dute laister uzten badiegu. Ezker independentistan eta orokorrean munduko alderdi eta mugimendu ezkertiar eta sozialistetan sartutako troia zaldia dira genero ideología eta kultur-aniztasuna.\nUr 2016-08-15 21:05\nZurekin ados, erreparatu besterik ez, Donostiko aste nagusiari. Bi errefuxiatuk eman diote hasiera Donostiako Aste Nagusi Piratari eta manifa feminista txosnetan mutil abertzale matxiruloak ehizatzeko. Ederto, hauek dira lehentasunak.\nAriki maua 2016-08-15 21:45\nHori duk eta, neskok jaixetan errefuxiatukin mogituko dore kukua, zeren hurak ezin litezke iñola be matxirulo heteropatriarkar izan, ta modelno eta so tolerant izatea gauza polit oso da heuskal pirritar petoa izateko.\nErromeri klasikue ipini beharko ditiagu abian urkiolan, ta admiziñoa ikusiko deu.\ninak 2016-08-19 21:09\nNi apuntatze naiz erromeria klasikoetara.\nHego 2016-08-15 21:01\nAurrerakotasunak nora eramango gaituen jakiteko Glubb-ren THE FATE OF EMPIRES and SEARCH FOR SURVIVAL irakurtzea gomendatzen dut, ingelesez http://people.uncw.edu/kozloffm/glubb.pdf -en aurki daiteke, eta hemen laburpen txiki bat aurkitu dezakezue. https://youtu.be/U53BNTJbiPM\nHego 2016-08-20 14:48\nZiurrenik, adibidez Amerikan zeuden kolonien independentziak metropoliaren aurka zeuden beste inperioen laguntza izan zuten eta masoiak ere tartean egon ziren. Inperioak ahultzeko interesak zeuden eta gaur egun Sorosek interes globalistak dauzka, gizartea kontrolatzeko herrien eta gizartearen kohesioa apurtzea du helburu.\nMikelats 2016-08-17 22:44\nBatzuek harrokeriatzat hartu dute FLNCren jarrera, ignorantziaren ondorioz. Ez dakite kortsikarrak ez direla farolak jotzen dituzten horietakoak, ez horixe. Bestela irakurri ondorengo artikulu hau (espainolez):\nAriki maua 2016-08-18 10:03\ngauza da kotxea leku batetik beztera joateko dala, ezin litekeena da hemengo abertzale “sutsuak” abertzaletasuna mundialismoarekin nahaztea. Hemen NWO-tasuna baino ez daukagu,abertzaleak deitzen direnen arteen askotan; genero, inmigrazioa, estatalismoa, antitradizionalismoa.. Korsikan ez, autentikoak dira.\nHego 2016-08-18 16:13\nErabat ados azken iruzkinekin, abertzaleok gure herriaren bizirautea ardatz izan behar dugu, ezin da adibidez euskal demografiari jaramon ere ez egin jaiotze tasa baxua eta zahartze tasa altua dela kontuan izanda. LGTBren borroka edo errefuxiatuen borroka ez dute gure herriaren bizirautea bermatzen beraz eskertuko nuke abertzaleak diren alderdiei gure etorkizuna ziurtatuko dituzten politikak berenganatzea.\nsuagaar 2016-08-18 20:43


Albisteak - Pneumatikoen Segurtasuneko Aholku nagusiak\nPneumatikoen Segurtasuneko Aholku nagusiak\nAuto denda, Pneumatikoen denda eta konponketa automatikoa, Autoz garbiketa, Flota, Auto kontzesionarioa eta Autoen alokairua, Gasolindegia / C denda, Lantokia eta egoitza\nMaiatzak 18-24 da Pneumatikoen Segurtasunerako Aste Nazionala! Gidariek beren autoan segurtasun-ezaugarri garrantzitsuenak pentsatzen dituztenean, segurtasun-uhalak eta airbagak pentsa ditzakete, baina segurtasuna benetan gomak errepidearekin bat egiten duen tokian hasten da. Horregatik, 10 aholku lagungarrien zerrenda hau bildu dugu errepidean zaudenean salbu egoteko.\nZiurtatu pneumatikoak behar bezala puztuta daudela!\nPneumatikoen inflazio egokiak grip hobea eskaintzen du, pneumatikoen bizitza luzeagoa eta gas kilometrajea are hobea. Zure pneumatikoa gutxi puzteak edo gehiegi puzteak trakzioa galtzea edo pneumatikoaren erabateko porrota ekar dezake. Ziurtatu gidariaren alboko atearen jambaren barnealdeko eranskailuan edo jabearen eskuliburuan aurki ditzakezun fabrikatzailearen gomendioak jarraitzen dituzula, zure pneumatikoak psi egokira puzten dituzula ziurtatzeko.\nPneumatikoen presioa gutxienez hilean behin eta bidaia luzeen aurretik eta ondoren ere egiaztatzea gomendatzen dugu. Gogoan izan hainbat faktorek pneumatikoen presioa aldatzen lagun dezaketela, tenperatura barne!\nKontuz pisu bat etor daitekeen seinale horiekin.\nKasurik onenean, pneumatiko laua eragozpena izan daiteke. Okerrenean, arriskutsua izan daiteke. Horregatik, lagundu egiten du pneumatiko laua gerta daitekeenaren seinaleak ezagutzen. Pneumatikoa puzten saiatu arren, alboetako hormetan kalteak jasan badituzu, pneumatikoen zurrunbiloak edo gidatzerakoan gehiegizko bibrazioak izaten jarraitzen duen presio baxua ikusten baduzu, kontsultatu beharko zenuke mekanikari edo pneumatikoen denda.\nJakin noiz iritsi den pneumatiko berrien ordua\nAEBetan eta munduko beste hainbat lekutan, pneumatikoak gastatu egiten dira errodadura sakonera 2/32 ″ -raino higatzen denean. AEBetako legediak fabrikatzaileei eskatzen die erraz ikus daitezkeen adierazle-barrak errodadura-diseinuaren alde batetik bestera doazenak. Irristakorreko baldintzetan atxikimendu handiagoa lortzeko, Tire Rack-ek gomendatzen die gidariei pneumatikoak ordeztea 4/32 ″ geratzen den errodadura.\nEz ahaztu zure ordezkoak.\nErraza da gidariek beren ibilgailuetako pneumatikoak ikuskatzea eta ordezkoak egiaztatzea ahaztea. Erabili behar baduzu, ziurtatu hilean behin zure ordezkoa egiaztatzen duzula, aukera segurua dela ziurtatzeko. Oso arriskutsua izan daiteke errepidearentzat segurua ez den ordezkoa erabiltzea.\nBegiratu zure paretek kalteak dituzten.\nBegiratu alboetako paretak maiz, edozein ebaki, ebaki, pitzadura, pitzadura edo bestelako anomalirik. Sarritan, ertzean, zuloan edo bide bazterreko beste arrisku batzuek sortutako pneumatikoen ahultasunaren seinale dira. Kalteen zantzurik ikusten baduzu, pneumatikoa ordezkatu behar duzu gidatzearen beroak eta marruskadurak errepidean zauden bitartean lehertu egin baitaitezke.\nEntzun zure errodadurak zer esan nahi dizun.\nZure pneumatikoak hitz egingo balute, zure ustez, zer esango lukete? Gertatzen den moduan, zure pneumatikoek asko esan dezakete zure ibilgailuari buruz, higadura ereduetan oinarrituta. Errailak alboetan baino erosoago gastatzen badira erdian, litekeena da pneumatikoak gehiegi puztea. Kanporako aldeak gehiago gastatzen badituzu, zure pneumatikoak puztu gabe daudela adierazten du. Pneumatikoak alde batetik edo bestetik azkarrago agortzen direla ohartzen bazara edo pneumatikoen higadura noizbehinkakoa bada, lerrokatzearekin edo etetearekin zerbait gerta daiteke.\nZure pneumatikoek higadura irregularra duten seinaleak erakusten dituzten bakoitzean, esan nahi du pneumatikoak ez duela errepidean pisua modu uniformean banatzen eta horrek higadura handiagoa, pneumatikoen bizitza laburragoa, trakzioa galtzea eta gas kilometrajea eskasa ekar ditzake.\nEgiaztatu neguak inguratzen direnean pneumatiko egokiak dituzula\n45 graduko (F) tenperaturetan eta baxuagoetan, denboraldi osoko pneumatikoak gogortzen eta atxikimendua galtzen has daitezke. Neguko pneumatikoak malguak izaten jarraituko dute baldintza horietan, denboraldi guztiko pneumatikoen kasuan trakzioaren% 25-50eko igoera eman dezakete. Hori istripu larria saihesteko behar duzun marjina izan daiteke, batez ere irristakorretan.\nJakin zure pneumatikoak zenbat urte dituzten\nAholku honek ez dakar zure pneumatikoen kilometrajea soilik, fabrikatu zirenean baizik. Legeak eskatzen du fabrikatzaileek fabrikatzen dituzten pneumatikoen beheko horman datu-kodea sartzea. Kode horretako azken lau digituek pneumatikoa noiz egin den adierazten dute. Adibidez, azken lau digituak 2516 badira, pneumatiko hori 2016ko 25. astean fabrikatu zen.\nBadirudi ezin duzula kode hori aurkitu, litekeena da zure pneumatikoaren barruko aldean. Horrek egiaztapena zaildu dezakeen arren, garrantzitsua da jakitea fabrikatzaile batzuek pneumatikoak ordezkatzea gomendatzen dutelako 6 urtean behin - nahiz eta errodadurak itxura berria duten! Consumer Reports-ek 10 urtetik behin aldatzea gomendatzen du, edozein dela ere.\nJakin pneumatikoak noiz biratu behar diren eta ziurtatu horrekin jarraitzen duzula.\nPneumatikoak biratzeak asko lagundu dezake pneumatikoak modu uniformean higatzen direla eta horrek gehiago iraun dezan eta leherketak saihesten lagun dezake. Pneumatikoen biraketa tipikoa aurreko pneumatikoak zure ibilgailuaren atzeko aldera eramatea da eta alderantziz. Kasu gehienetan 5.000-7.500 kilometro bakoitzeko gomendatzen da. Hala ere, badaude salbuespen batzuk. Egiaztatu zure jabearen eskuliburua kontsultatzen duzula zure ibilgailurako gomendatutako jarraibideak jarraitzen dituzula ziurtatzeko.\nEz gainkargatu pneumatikoak.\nZure ibilgailuan pisu gehiegi sartzeak gehiegizko beroa sor dezake pneumatikoen barruan eta horrek estresa edo kaltea eragin dezake. Horrek zure pneumatikoen bizitza izugarri laburtu dezake eta, agian, lehertu egin daiteke. Ziurtatu fabrikatzailearen kargaren gomendioa jarraitzen duzula, gidariaren alboko ateko zutoinaren barruko ibilgailuaren informazio plakan edo zure jabearen eskuliburuan aurki daitekeena.


Enpresak | Orfeón Donostiarra\nOrfeoiaren atzean, zeure enpresa\nOrfeoiak egitasmo artistiko berriak eta anbiziotsuak ditu esku artean, eta horretarako denon ahalegina beharko du. Lagun diezaguten gonbita egiten diegu enpresei.\nDonostiako Orfeoiak ehun urte baino gehiago daramatza bere musikarekin gozaraziz eta Donostiaren izena mundu osoan barrena zabalduz. 120 urte hauetan erakutsi dugun amateur-izaerak eta erabateko ardurak eta zaletasunak eraman gaitu munduko abesbatzarik onenen artean aitortuak izatera.\nOrain, Orfeoiak egitasmo artistiko berri eta anbiziotsuak ditu esku artean, eta abeslarien berebiziko eginahala, eta laguntza ekonomiko oparoa beharko dira horretarako. Horregatik egiten diegu laguntzeko gonbita enpresei, "Donostiako Orfeoiaren lagun" edo "Donostiako Orfeoiaren ohorezko lagun" bihur daitezen.\nZure ekarpenaren ordainetan, hainbat onura fiskal izango ditu zure enpresak (Ogasunean jakinaraziko dizkizute), baita beste zenbait kontraprestazio ere:\n"Donostiako Orfeoiaren lagun" direnek hala direla aipatu ahalko dute egoki deritzoten komunikazioetan.\nDelako enpresa, marka, entitatea edo erakundea berariaz azalduko da Orfeoiaren komunikazio-elementu eta euskarri guztietan.\n"Orfeoiaren lagunek" hainbat ekitalditarako gonbidapena jasoko dute: edizioen aurkezpenak, kontzertu berezien aurkezpenak, erakusketen inaugurazioak, koktelak, etab.\nEta Orfeoiak urtero egiten duen kontzerturako sarrerak ere jasoko dituzte.\n"Donostiako Orfeoiaren ohorezko lagunek" beste zenbait onura ere izango dituzte:\nErabateko lehentasuna Orfeoiarekin kontratuak egiteko, baita hark abestu ahal izateko ere enpresak edo haren kide den erakunde batek antolatzen duen emanaldi edo kontzertu pribatu batean, betiere eskaera hori Orfeoiaren zuzendaritzaren irizpidearekin bat badator. Horrelakoetan ordainsari berezia eskainiko da –zehaztu beharrekoa–, datak, joan-etorriak eta konpromiso artistikoak kontuan hartuta.\nOpari gisa, Orfeoiak egiten dituen grabazio guztien ale bana jasoko dute.\nOrfeoiaren lagunentzako urteroko kontzertuan lehentasunezko jarlekuak (palkoa, platea eta antzekoak) lortzeko eskubidea izango dute.\nGustatuko al litzaizuke zure enpresa Orfeoiaren laguna izatea? Oso prozesu erraza da. Orrialde honekin batera dagoen inprimakia bete eta guri bidali, besterik ez duzu egin behar. Anima zaitez eta egizu bat gure proiektuarekin.\n50 euro gutxienez\nkontu korrentea *\nGure proiektua bultzatzen duten enpresak honako hauek dira: Donostiako Orfeoiaren lagunak:\nANTIGUO BERRI, S.A.\nFUNDACIÓN EDUARDO CHILLIDA - PILAR BELZUNCE\nFUNDACIÓN OCEANOGRÁFICA DE GIPUZKOA\nFYM Heidelberg Cement Group - CEMENTOS REZOLA\nIBERIA LINEAS AEREAS DE ESPAÑA, S.A.\nIMQ (Igualatorio médico quirúrgico)\nRADIO SAN SEBASTIAN (CADENA SER)\nCENTRO KURSAAL - KURSAAL ELKARGUNEA, S.A.\nDONOSTIA GIPUZKOA BASKET\nESCUELA SUPERIOR DE INGENIEROS DE LA UNIVERSIDAD DE NAVARRA (TECNUN)\nETXE ONENAK, S.A.\nFUNDACIÓN ORONA FUNDAZIOA


Jokoak of idatzi doan - Page 4\nJarri zenbakiak lauki hutsak muturretan zifra horizontal eta bertikalak, beraz batzeko. Errepikatzen ez lerro bereko edo zutabe zenbakiak baino ezin da izan.\nEgin klik zifra hain ordenatua horizontalki konektatzen dutenak, bertikalki edo diagonalki orrian.\nProbatu zure behaketa eskumenak. Aurki letrak edo eskatu duzun zenbakiak eta klik on aldameneko zelula kia leku. Jarrai begi bat aldiz.\nPlaneta suntsitutako dira. Horrible aldakor izaki alderrai ibiltzen hiri. Eta zuk, eta bakarrik gizateriaren gorde behar duzu. Defendatzea zaitez zure armarria.\nJatorrizko Play Joko hau eta josta bere jatorra protagonista Abentura ugariz gastatzen duzu lagunduko.\nFancy Pants Abentura World\nJatorrizko Sudoku jokoa. Zenbakiak, pertsonaiak eta sushi aperitibo artean aukeratu ahal izango duzu, halaber, zelula-kopurua aukera dezakezu. Anima zaitez eta hartu zure aukera.\nSudoku koadro guztiak osatzeko. Kutxa marka eta orduan bertan jarri nahi duzun zenbakia, letrak edo sushi pieza Japoniako ere jarri ahal izango duzu. Gogoratu ez dagoela bi no ere sare berean edo zutabe berean berdin izan daiteke.\nDenbora ona izan zure garuna probatuko du sudoku fun honekin. Fitxa guztiak bete duen zenbakiak edo horizontala, bertikala edo sareta bakoitzeko errepikatu gabe egin behar duzu.


Mutrikuko EAJk 2022ko aurrekontuan jasotzeko proposamen zerrenda aurkeztu du - Lea-Artibai eta Mutrikuko Hitza : Lea-Artibai eta Mutrikuko Hitza\nMutrikuko EAJk 2022ko aurrekontuan jasotzeko proposamen zerrenda aurkeztu du\nHamar puntu jaso dituzte. Aurreko agintaldian adostu ziren baina oraindik gauzatu gabe dauden hiru proiektuek "lehentasuna" izaten jarraitzen dutela ere esan dute.\nMutriku Udalak 2022ko aurrekontua hilabete honetako osoko bilkuran onartzeko asmoa duela ikusirik, hamar puntuko proposamen zerrenda argitara ematea erabaki du EAJren udal taldeak. Udalean ordezkaritza duten hiru alderdiak 2022ko aurrekontuari buruzko bilerak egiten aritu dira azken hilabetean, eta egin dituzten hiruzpalau bileretan “zenbait balorazio eta beste horrenbeste proposamen” aurkeztu dituztela esan dute.\nJose Angel Lizardi taldeko bozeramaleak ohartarazi du agintaldiko lehen bi urteetan gobernu taldeak oposizioko taldeei “proposamenak aurkezteko aukerarik eman gabe” onartu dituela aurrekontuak. “Bere aurrekontua aurkeztu eta onartu izan du, haien gehiengoa baliatua. Jarrera harro horren aurrean gure desadostasuna agertu genien”. Aurtengo aurrekontuari dagokionez, eta “kritikei amore amorez”, aurrekontuak adosteko ohikoa izan ohi den prozesu bati ekitea erabaki dute.\nProposamenei dagokienez, EAJren “lehentasuna” aurreko agintaldian udalean ordezkaritza duten hiru alderdiek “adostuta” laga zituzten, baina oraindik gauzatu gabe dauden hiru proiektuek izaten jarraitzen dutela azpimarratu dute. Hiru proiektu horiek, zehazki, honakoak dira: Jose Maria Altzibar eta Musika Eskolaren arteko igogailua, Egaña frontoiaren estaldura eta San Agustin kalea berriztatzea.\nEAJren udal taldeak aurkeztu duen proposamen zerrendan hiru horiek ez jasotzearen arrazoia ere eman dute. “Udalak konpromisoa hartu du 2022ko aurrekontuan jaso ezik, oraingoan gauzatzeko asmoa ere baduela “. Hiru proiektu horiek Mutrikurentzat “estrategikoak” direla diote, eta horregatik “hurbiletik” jarraituko dituztela esan dute “burutzeko agertutako borondatea hitz hutsetan gera ez dadin”.\nAipatutako hiru proiektu horiek “lehentasuna” badute ere, beste hamar proposamen aurkeztu dituzte:\nPlan Orokorreko arauen berrikusketa\nJose Maria Altzibar eta Gaztañeta kaleen arteko bigarren igogailu proiektua idazten hastea\nHondartzako behin betiko kantinaren proiektua idazten hastea\nAtxitxin jaitsierako eskailerak berritu\nSamikollako haur parkea berritu\nSaturraranen, kartzela izandako lekuan, panel bidez memoria lekua prestatu\nBakarrik bizi diren 80 urtetik gorakoei etxeetan ke detektagailuak jarri\nMutrikun bizi diren migranteei euskal kulturara eta euskarara gerturatzeko ikastaro labur eta malguak antolatzea\nAuto elektrikoentzat karga puntuak ipini


Buddleja davidii - Wikipedia, entziklopedia askea.\nBuddleja davidii, batzuetan Budleia, Lila izuna edo Tximeleta zuhaitza deitua, Buddleja generoko zuhaixka da. Txinan du jatorria, baina ia mundu osoan bertakotu da. Euskal Herrian, Europako beste hainbat lekutan bezala, landare inbaditzailetzat hartzen da. Izenaren bigarren zatia, davidii, Armand David ezpeletar botanikoaren omenez du.\nEspeziea Buddleja davidii\nEiteak eta loreek lila (Syringa vulgaris) zuhaixkaren antza dutenez, batzuetan nahastu eta hainbat testutan lila izenarekin agertzen da. Horregatik, batzuetan lila izuna ere erabiltzen da.\n3 Landare inbaditzailea\nB. davidii × fallowiana barietatearen loreak\nZuhaixka hostoerorkorra da, 2-3 m garai izan daitekeena. Hosto lantzeolatu eta zerradunak ditu; hostoen gainaldea berdea da, eta azpialdea, grisa.\nAdarren muturrean buruxka itxurako infloreszentziak ditu eta loreak kolore askotakoak izan daitezke: anilak, urdinak, gorrindolak, arrosak, gorri-moreak, zuriak, etab. Udan hasi eta udazkenera arte irauten du loraldiak. Adar okertuen muturrean kono luze eta estuak osatzen dituzte lore ugariek. Loreek tximeletak erakartzen dituzte, zeinak nektar lurrintsuaz elikatzen baitira.\nLandareak urtarrilean eta otsailean barreiatzen ditu haziak. Landare bakoitzak batez beste 3 milioi hazi botatzen duela jotzen da. Haziek zenbait urte iraun dezakete ernamuindu gabe. Gainera, adar zatiek begetatiboki hazteko ahalmena dute, eta horrek arazoak sortzen ditu ibaietan. Landarea erauzi ondoren sustrairen bat geratzen bada berriro haz daiteke.\nBere jatorrizko ingurunean, buddleja zuhaixka-lahardietan hazte da ingurune menditsuetan, Txinako azalera handi batean (Gansu eskualdetik Guangxira).\nLandare apaingarritzat eraman zen Txinatik kanpo, klima epeleko eskualdeetara. Lorategietatik ihes egiteko ohitura du, eta bertakotzekoa. Batez ere ezponda, orube huts, bide ertzetan (autobide eta burdinbideetan) eta ingurune artifizialduetan ezartzen da, landare aintzindarien ezaugarriak dituelako.\nTximeletentzako balizko interesa, hauek erakartzeko duen ahalmenetik datorkio, nektar eta polen iturri garrantzitsua baita.\nHala ere, nahiz eta tximeleta heldu (imago) ugari elikatu, bere beldarrek ez dituzte hostoak jaten. Gainera, garatzeko erreztasuna izanik lursail huts edo abandonatuetan (lur kutsatuak izan daitezkeenak) eta autobide edo trenbide ertzetan (non erresistzen duen ozono tasa handiei ), tximeletak erakar ahal dituzte fine kutsatuetara edo ibilgailuekin talka-arriskua dagoen lekuetara. Horrela, nahiz eta onuragarri itxura izan, tximeletentzako tranpa ekologiko izan daitezke.\nBertakotzen den tokietan oso azkar naturalizatzen da, eta benetako arazoa bihurtzen da maiz. Izan ere, ibaietako landare autoktonoekin lehiatzen da, eta bertako zuhaitz eta zuhaixka espezieak haztea eragozten du. Leku askotan ibaira iristea ere eragozten du eta, gainera, uraldiek azaleko sustraiak arrastatu ditzakete, eta ibaiertzak higatu.\n↑ Imaz Amiano, Eneko; Elhuyar. (2002). Adi, hemen ditugu!. .\n↑ Espainiako nekazaritza ministerioa (mapa). Buddleja davidii(CATÁLOGO ESPAÑOL DE ESPECIES EXÓTICAS INVASORAS). .\n↑ Genevako errepublika eta kantoia..\n↑ Douglas A. Findley, Gary J. Keever, Arthur H. Chappelka, D. Joseph Eakes and Charles H. Gilliam ; Differential response of buddleia (Buddleia davidii Franch.) to ozone Environmental Pollution, Volume 98, Issue 1, 1997, Pages 105-111 (laburpena)\nEspezieak: Buddleja davidii\nAzken aldaketa 14 abendua 2019(e)an, 16:18(e)tan


LIV. Donostia Hiriko Kutxa Literatura Sariak. Oinarriak - Kutxa Fundazioa\nLIV. Donostia Hiriko Kutxa Literatura Sariak. Oinarriak\nNoiz sortua: 01 Otsaila 2018\nLiteraturaren sorkuntza eta hedapena sustatzeko xedearekin, Kutxa Fundazioak 2018 urteari dagokion LIV. Donostia Hiriko Kutxa Literatura Sarietarako deialdia luzatzen du antzerki nahiz kontakizun-liburua modalitateetan, euskaraz eta gaztelaniaz.\nOriginalak jasotzeko epea apirilaren 30era artekoa da, eta epaimahairen erabakia irailaren 8an jakinaraziko da.\nDeskarga ezazu liburuxka (pdf formatuan)\nLehiaketa zabalik dago euskarazko nahiz gaztelaniazko idazleentzat, edozein delarik berorien nazionalitatea, jatorria edota bizilekua; lan originalak eta lehendik argitaragabeak eta inongo literatura-lehiaketatan saririk eskuratu gabeak aurkeztu ahal izango dira; baldintza hauek guztiek indarrean iraun behar dute epaia ematen den unera arte. Lanaren egileak Sariketara aurkezturiko lanaren autoretza ziurtatu behar du, eta ez dela beste lan baten kopia edo aldaketa, eta ez dela zendutako egile batena ere.\nDonostia Hiriko Kutxa Literatura Sari hauetara ezingo dira aurkeztu lehiaketaren edizio honetan Epaimahaikoak direnak.\nObrak izenburuaz bakarrik identifikatuko dira. Ez dute, beraz, egilea nor den adierazteko moduko xehetasunik izan behar. Eta aparteko kartazal itxi batean sartuko da, egilearen Nortasun Agiri Nazionalaren fotokopia eta ondorengo datuak: izena, abizenak, helbidea, telefonoa eta e-maila; kartazalaren kanpoaldean, berriz, obraren titulua eta zein modalitatetara aurkezten den aipatuko da, besterik gabe.\nHalaber, ezinbestekoa izango da adierazpen sinatua bidaltzea argi eta garbi onartuz Sariketa honen oinarriak eta baldintzak, ziurtatuz lana ez dagoela erabaki zain beste Sariketaren batean eta egileak bere esku dituela obrari buruzko ustiapen-eskubide guztiak edozein formatan eta modalitate guztietan. Ezin izango da lan bera bi hizkuntza desberdinetan aurkeztu.\nKutxa Fundazioak Epaimahai bana izendatuko du sail bakoitzerako, eta horien erabakia apelaezina izango da. Literatura Lehiaketa honetan parte hartze hutsak oinarrion erabateko onespena adierazten du. Oinarri hauetan aurreikusi gabeko gorabeheraren bat sortzen bada, sailean saileko Epaimahaiak ebatziko du.\nLan irabazleen izendapena, plikak irekitzea eta saridunen aldarrikapena Donostian egingo da, 2018ko irailaren 8an, 13:00etan. Sariak emateko eguna erabakiaren berri ematen den egun berean jakinaraziko da.\nSarietako edozein gerta daiteke eman gabe, aurkeztutako lanek behar bezainbateko kalitate-mailarik ez baldin badute. Epaimahaiek ez dute aintzat hartuko 2018ko Donostia Hiriko Kutxa Literatura Sarietara obrak aurkezteko epemugatik epai-egunera bitartean beste Lehiaketaren batean saritua izan den obrarik, horren berri jakinez gero.\nHorrela, bada, egilearen betebeharra izango da aurkeztutako obraren inguruan eta 6. oinarrian adierazitako epealdiaren barruan gerta daitekeen edozein aldaketaren berri ematea, idatziz, helbide honetara zuzenduta: Kutxa Fundazioa – Tabakalera – Andre zigarrogileak plaza, 1. 20012 Donostia.\nBerebat, Epaimahaiak hautatutako ezein lan ez da behin betiko irabazletzat aldarrikatuko harik eta oinarri hauetako 1. eta 6. puntuetan aditzera emandako baldintza guztiak betetzen direla egiaztatu arte.\nKutxa Fundazioak beretzat gordetzen du, esklusiban, epai-egunetik aurrera kontatzen hasi eta gehienez ere sei hilabeteko epearen barruan, lan sarituak argitaratzeko eskubidea (zuzenenan edo beste argitaletxe baten eskutik). Aipaturiko epealdi hori igaro ondoren, egileena izango da beren obrekiko eskubide osoa, baina, obra horien hurrengo argitalpenetan, irabazitako sariaren aipamen zehatza jaso beharko da.\nSaritu gabeko lanak eta hauei dagozkien plikak ez dira itzuliko, desegin baizik, 2018ko Donostia Hiriko Kutxa Literatura Sarien irabazleen aldarrikapena egin ostean. Aurkeztutako lanen egileekin ez da korrespondentziarik izango, eta aurre-epaileei dagokienez, hauek ez dute hautatuak izan diren tituluei buruzko inolako informaziorik emango.\nOharra: Emandako izaera pertsonaleko datuak Literatura Lehiaketaren esparruan erabiliko dira bertan lehiakide gisa jarduteko. Hirugarrenei bidali ahal izango zaizkie Lehiaketaren garapenarekin lotutako logistika-zerbitzuak gauzatzeko.\nMODALITATEAK ETA SARIAK\nZeinahi gai eta eratako narrazioentzat, 100 orrialdetik gora, DIN-A4 orrietan eta lau kontakizunekin gutxienez.\nSaria: Garaikurra eta 10.000 €.\nEUSKARAZKO ANTZERKIA (Literatura dramatikoa)\nZeinahi gai eta aldaera dramatikozko antzerki-obrentzat, ohiko antzokietan edo antzoki alternatiboetan antzeztuak izateko modukoak eta gutxienez 75 eta gehienez 120 minutuko iraupenekoak izanez gero.\nSaria: Garaikurra eta 15.000 €.\nGAZTELANIAZKO ANTZERKIA (Literatura dramatikoa)\nGipuzkoako Foru-Aldundiak egindako salbuespenari esker, Sari hauek ez daude P.F.E.Z. zergari atxikiak.\nKontsultatu Sarien palmaresa


Gasteizeko jaiak 2014 | Egun handiaren kronika eta kontzertuak | Gasteizko jaiak andre maria zuria | EITB\nZaindariarentzako loreak, Gasteizko jaietako egun handian\nSorayaren kontzertuaz eta su artifizialez gozatu ahal izango dute astearte gauean Arabako hiriburura gerturatzen direnak. Eguzkiak ere ez du festa galdu nahi izan.\nAma Zuriaren egun handia ospatzen dute gaur gasteiztarrek\nAndre Maria Zuriaren jaiak: webgune berezia\nGasteizek bere egun handia du gaur Andre Maria Zuriaren jaietan, Andre Maria Zuriaren omenez, eta blusen eta nesken koadrilak lehen orduan hasi zaizkio zaindariari lore sorta koloretsuak eskaintzen. Eguzkiak ere ez du festa galdu nahi izan eta eguna giro ederrean ari dira igarotzen Arabako hiriburuan.\nAtzo Zeledonek izandako harrera jendetsuaren ostean, goiz esnatu da gaur Gasteiz, Egunsentiko Arrosarioarekin; milaka hiritarrek hartu dute parte bertan. Prozesioa amaituta, nesken eta blusen koadrilek (gaur bai, gaur jantzi tipikoak erabili dituzte) loreak jarri dituzte Andre Maria Zuria babesten duen horma-konkaren azpian, San Migel elizaren balkoian.\nMusika eta dibertsioa\nZaindariari egindako bisita amaituta, musika eta dibertsioa nagusitu dira berriro. Koadrilek eta euren txarangek kaleak hartu dituzte, eta horrela jarraituko du hiriak, koadrilen esku, larunbatera arte, Zeledon berriro Zalduondora bueltatu arte.\nAusartenak bigez gozatu ahal izan dira zezen plazan, eta txikienak, beti bezala, behin eta berriz sartu eta irten dira Gargantuaren aho eta ipurditik. Gargantuak berak ere ez du huts egin, eta bere urteroko hitzordura ailegatu da.\nBlusek eta neskek ikurriña omendu dute bazkaldu baino lehen. Bazkalostean, zezenketara joango dira, kalejiran, 17:00etatik aurrera. Zezen plazara heldu aurretik, hiriko erdialdearen kaleetan ibiliko dira, eta zenbait lagunek jarraituko dute blusen eta nesken ikuskizuna.\nGaurko zezenketan Sebastian Castiellak, Ivan Fandiñok eta Alejandro Talavantek hartuko dute parte. Zezenak Albarrealekoak izango dira.\nSorayaren kontzertua eta su artifizialak\nGauean, musikak hartuko du Gasteiz. Foru Plazan Sorayak dantzan jarriko ditu bertaratuko direnak. Eta, halaber, su artifizialak izango dituzte hizpide hiri osoan; 23:00etatik aurrera, barraketan, Galiziatik heldutako piroteknia batenak ikusteko aukera izango dute.\nEta asteazkenean, nola ez, jarraituko du jaiak. Larunbatera arte, atsedenik ez.


Eskola Agenda 2030aren aurtengo aurkezpena egin zaie udal ordezkariei — Berbia\nEskola Agenda 2030aren aurtengo aurkezpena egin zaie udal ordezkariei\nIkasleen ordezkariak udaletxean\n“Ikastetxe iraunkorrak, herri iraunkor batean” lortzeko helburuz lanean aritu dira ikasleak\nEskola Agenda 2030ean parte hartu duten Elkar Hezi Ikastetxea, Oñati Institutua, Txantxiku Ikastola eta Urgain Ikastetxeko haur zein nerabeek Garapen Iraunkorrerako 17+1 helburuak ezagutu eta 11. helburua den Hiri eta komunitate iraunkorrak esparrua bereziki landu dute. Ondorioz, herriko eremu ezberdinetan eragina duten proposamen ugari garatu dituzte.\nHerriko ikasleek klima aldaketa, genero berdintasuna edo pertsona migratzaileen egoera aztertu dute, besteak beste, herri iraunkorragoa lortzeko helburuarekin. Hezkuntza komunitatearen hautua horixe baita, ikastetxe iraunkorrak herri iraunkor baten parte izatea.\nIkasturtean zehar pandemiaren araberako egokitzapenak egin dira eta ikasleen partaidetza bermatzeko plataforma digitalen erabilera indartu da. Horrela, itxialdi egoeran ere programari jarraipena emateko aukera eskaini zaie ikasle-irakasle taldeei.\nIkasturteko lanaren emaitza udal ordezkariei aurkeztu zaie eta proposamen konkretuak ere egin zaizkie. Proposamen horiek zehazteko ikasleen lehentasunak ezagutzeko galdetegiak bideratu dira. Horrela, bozketa bidez Oñatiko ikasleentzat garrantzitsuenak diren proposamenak hautatu dira eta ikastetxe bakoitzak proposamen bana aurkeztu die udal taldeko kideei.\nOñatiko udalak iraunkortasunaren bidean pausuak emateko konpromiso irmoa hartu du, Tokiko Agenda 2030 programaren lanketaren bitartez. Bide horretan aurrera egiteko Oñatiko haur zein nerabeak iraunkortasunean hezi eta ikastetxeekin elkarlanean aritzea ezinbestekoa da. Testuinguru horretan kokatzen da Oñatiko Eskola Agenda 2030aren udal foroa.\n40 laguneko bolondres taldea bildu dute Erreusak proiektuan landa-lana egiteko


Berokuntza zentrala irtenbidea-Zhejiang Xinfan HVAC Intelligent Control Co., Ltd.\nDeskribapena: Batez ere eskala handiko berokuntzarako, txaletetarako eta apartamentuetarako berokuntzarako, ur bero sanitariorako sistemak eraginkortasunez konpontzen ditu eskuoihalak, zoru berogailua, ur bero sanitarioa, baita beroaren eta uraren presioaren banaketa irregularra eta beste batzuk ere. gaiak.\n1.Beheko iturriko bero-ponpa neguan bero-iturri gisa erabiltzea, ondo aprobetxatu lurpeko uraren eta bero-ponpa ostalariaren berogailua, oreka hidraulikoaren moduluaren bidez, hierarkikoa, presio partziala tenperatura eta fluxu-eskaera desberdinak banatzeko, arrazoiz eta Beroa uniformeki helarazi solairu eta gela bakoitzeko berokuntza-instalazioetara, esate baterako, berogailua, eskuoihalak, zoru berogailua eta etxeko ur beroa.\n2.Tenperaturaren eta funtzionamendu-denboraren independentzia, kontrol zentralizatua eta kudeaketa eraginkorra, berokuntza-eskakizun ezberdinen beharrak asetzen dituena, tamaina handiko txaleten berokuntzan eta eremu handietako berokuntzan tenperatura-diferentziaren eta uraren presioaren eskasia konpontzen duena.\n3.Sistemaren diseinuaren ideia osoak eraginkortasun handia, sofistikatua, segurtasun handia, konnotazio teknikoaren egonkortasun handia dauka, teknologia berriena sistemaren lotura guztietan jartzen duena eta segurtasunez, energia aurrezteko eta erosotasunez erabiltzeko efektua lortzen duena.\n4. Energiaren jasangarritasunean, karbonorik gabeko ingurumenaren babesean eta energia-aurrezpenean % 20an, energiaren kudeaketaren eraginkortasuna asko hobetzen dute.Horrela, energia aurrezteko berdearen maila areagotuz, energia aurrezteko produktu berdeen artean izar berria da.\nKonponbide sistema lagungarria\nPanela, eragingailu elektrikoa


1.2 MULTZOA - Prestakuntza-jarduerak atzerriko hizkuntzetan, 2018-2019 ikasturtean zehar egiteko (PREST_GARA) - Eusko Jaurlaritza - Euskadi.eus\n1.2 MULTZOA - Prestakuntza-jarduerak atzerriko hizkuntzetan, 2018-2019 ikasturtean zehar egiteko (PREST_GARA)\n[PREST_GARA 1.2 MULTZOA]\nEuskal Autonomia Erkidegoan irakasleak prestatzeko lanetan ari diren edo horrelako lanetan aritzeko prest egongo liratekeen erakunde publiko eta pribatu legez eratutakoei dei egitea, unibertsitatez kanpoko Irakasleak Etengabe Prestatzeko Plana garatzeko proiektuak aurkez ditzaten, unibertsitateaz kanpoko Irakasleen Etengabeko Prestakuntzarako Prest_Gara Plana garatzeko Hezkuntza Sailarekin lankidetzan.\nDiru-laguntzak zatika ordainduko dira, bi alditan:\na) Lehenengo aldian, diruz lagundutako guztiaren % 60 ordainduko da, abenduaren 30erako, eta ordaindu ere ikastaroan onartutako eskabide guztiak kontuan hartuta prestakuntza-jarduera guztiak egin direla bermatzen denean.\nb) Bigarren aldian ordainduko da gainerako % 40a, betiere 2019an eta 15. artikuluan adierazitako dokumentazioa jaso eta gero.\nAgindu honetako 3.3 artikuluan xehatutakoaren arabera, ordainketa egin aurretik, egiaztatuko da erakunde eskatzaileek zerga-betebeharrak eta Gizarte Segurantzarekikoak betetzen dituztela.\nIrabazi asmorik gabeko erakundea izatea\nErakunde eskatzaileek zuzen eratuta eta inskribatuta eman beharko dute dagokien erregistroan, eta Ekonomia Jardueretan alta emanda egon beharko dute, prestakuntza-jarduerei dagokien epigrafean.\nDiru-laguntza hauek jasotzea eta xede bera duen beste edozein laguntza jasotzea ez dira bateragarriak, nahiz iturri publikoetatik nahiz pribatuetatik jaso laguntza.\nErakundeak ez dira Diru-laguntzei buruzko Lege Orokorraren 13. artikuluaren 2. eta 3. zenbakietan azaldutako egoeraren batean egon beharko.\nAurkeztutako proiektuaren deskribapen teknikoa egiaztatzeko | Proiektuaren azalpen teknikoak egitea.\nDeialdiaren araudia AGINDUA, 2018ko apirilaren 17koa, Hezkuntzako sailburuarena, zeinaren bidez dei egiten baitzaie Irakasleen Etengabeko Prestakuntzarako Prest_Gara Plana garatzeko 2018-2019 ikasturtean zehar proiektuak aurkeztuz Hezkuntza Sailarekin lankidetzan aritu nahi duten erakunde publiko eta pribatuei.\nPREST_GARAren aplikaziora sarbidea\nEskaera elektronikora sarbidea\nPREST_GARA aplikazioa osatutakoan lortutako PDF inprimakia\nLehenego eta behin, erakundeek eskabidea egiteko epe barruan, http://www.prestgaraentidadeak.net/home_e.php aplikazioa bete beharko dute. Aplikazioa osatu ondoren, PDF dokumentu bat sortuko da, eta hori ordenagailuan gordeko dute.\nBerariazko betekizunak: Federazioak\nBerariazko betekizunak: Pertsona juridikoak\nHezkuntza zientifikoaren eta ekintzailetzaren alorreko berrikuntza-proiektuaren datu teknikoak eta aurrekontuari buruzkoak bete beharko ditu erakunde interesdunak, esteka honetan eskura duen aplikazio informatikoan: http://www.prestgaraentidadeak.net. Aplikazioa osatu ondoren, PDF dokumentu bat sortuko da, eta hori ordenagailuan gordeko dute.\nIdentifikazio elektronikoaren bitarteko bat izan behar da eskabidea burutzeko. Hurrengo pausua egin gabe, eskabidea ez dago osatua.\nZerbitzu elektronikora sartu (3 pausua). Bertan 4 pausu jarraitu beharko dira:\nprestatutako inprimakia erantsi (PREST_GARA aplikazioak sortutako dokumentua erantsi)\nAgindu hau EHAAn argitaratzen den egunetik hasi eta sei hilabeteko epean.\nJarduera amaitu eta gehienez ere hilabeteko epean.\nJardueraren garapenari buruzko akta\nJardueraren garapenari buruzko akta bat igorriko du. Hau jaso beharko du akta horretan\nJardueraren garapenari buruzko balorazio orokorra.\nIrakasle parte-hartzaileen zerrenda. Berariaz adierazi beharko dute irakasle bakoitzaren bertaratze-, partaidetza- eta aprobetxamendu-ehunekoa.\nEgokitzat jotako irakasleen zerrenda.\nIkasmaterialen kopia digitala\nErakundeak ikastaroan erabilitako ikasmaterialen kopia digitala bidaliko dio: apunteak edo inprimaturiko materiala, softwarea, aurkezpenak, tresnak eta ariketak.\nJarduera praktikoen fitxa\nIkastaroan parte hartzen duen pertsona bakoitzeko fitxa bat, parte-hartzaile bakoitzak egin dituen jarduera praktikoen oinarrizko ezaugarriak jasotzen dituena, ikastaroaren ezaugarrietan ezarritakoarekin bat etorriz eta IV. eranskineko fitxa-ereduari jarraituz.\nGastuak egiaztatzen dituzten egiaztagiriak, fakturak edo dokumentuak\nEmandako diru-laguntzaren kontura egindako gastuak egiaztatzen dituzten egiaztagiriak, fakturak edo dokumentuak, eta jarduera gauzatu dela eta diru-laguntza emateko ezarritako baldintzak bete direla egiaztatzen duen justifikazio-memoria eta jardueraren gastuen zerrenda sailkatua, zorduna eta zenbatekoak eta hasieran aurkeztutako aurrekontuarekiko aldeak zehazten dituena.


2019-2023 Legealdiko Plana aurkeztuko du udal-gobernuak hilaren 31n, Sutegin - Noticias - Usurbil\n2019-2023 Legealdiko Plana aurkeztuko du udal-gobernuak hilaren 31n, Sutegin\nLau urterako zereginak dokumentu batean antolatu ditu udal-gobernuak, udaleko langile, teknikari zein ordezkari politikoek lanerako erreferentzia gisa izan dezaten: legegintzaldiko erronka nagusiak zeintzuk izango diren aurkeztuko dizkiete usurbildarrei hilaren amaieran.\nUdal-gobernuak 2019-2023 legealdirako bide-orria diseinatu du, eta urtarrilaren 31n aurkeztuko die herritarrei, Sutegiko erakusketa gelan. Legegintzaldiak irauten duen lau urteetan zer eta noiz egin zehaztu dute dokumentu horretan: udal-gobernuko kideen eta udaleko teknikarien zein langileen artean osatu dute, Aztiker ikergunearen laguntzarekin. Udal-gobernuan dagoen EH Bilduren hauteskunde programako neurriak izan dituzte oinarri Legealdiko Plana osatzeko, baina horiek ez ezik, lehendik martxan dauden proiektuek ere jarraipena izango dute legealdi berrian.\nUrritik abendura bitartean egindako hainbat bilera eta lan-saiori esker egin dute dokumentu hori. Lehen-lehenik, galdetegi bat bidali zieten udaleko langile, teknikari eta ordezkari politiko guztiei: denen ekarpenak kontuan hartuta egin zuen lehenengo zirriborroa Aztikerrek. Gero, langileen arteko lan-saioan, zirriborroaren inguruko ekarpenak jaso zituzten, eta behin betiko dokumentua osatu, alegia, udaleko langile guztientzat 2019-2023 legealdirako erreferentziazkoa izango den lan dokumentua.\nHerriari begirako lanak ez ezik, udal barruan egin beharrekoak ere barne hartu ditu lan-dokumentu horrek. Izan ere, legealdiko erronka handienetako bat digitalizazioa izango da: administrazio elektronikorako trantsizioa, alegia. Udala berrantolatzea ezinbestekoa da horretarako, eta hainbat aldaketa eragingo ditu udaletxeko espazioari, artxiboari eta herritarren harrera zerbitzuari dagokienez. “Lan potoloa izango da, eta, horregatik, trantsiziozko legealdia izango da hau, alegia, Usurbilgo Udalak administrazio elektronikora jauzi egiteko legealdia”, azaldu du Agurtzane Solaberrieta Mesa alkateak.\nOtsailean, hain zuzen, langile bat kontratatuko du udalak zeregin horri ekiteko. Aldaketa ugari ekarriko ditu barne-funtzionamenduari begira: lan egiteko moduak eta ohiturak aldatu beharko dira. Modu horretan, herritarrei zerbitzu “hobea eta eraginkorragoa” ematea da helburua, Solaberrietaren esanetan.


«Haritchabalet / Don Juan eta bere adixkidiak»\nEuskal Editoreen Elkartea, 1996\nJEAN BAPTISTE CONSTANTIN, Joanes Garaztarra, Santagrazin jaio (1847-IX-5) eta Atharratzen zendutako (1922-I-26) errejenta eta idazle xuberotarraren bi eleberri ttipi, edo egokiago esatearren, bi ixtorio luzexta aurkeztera gatozkizue egun.\nBere garaian santagraztar ospetsu eta egun ia guztiz ezezaguna den idazle honen bizitzaz ez dakigun arren gauza handirik, badakigu berak kontaturik, aita bezalaxe errejenta, maisu izan zela. Alexis zuela izena aitak eta Haritchabaleten zahartzaroan, erdi itsurik zegoela hau 1830. urte inguruan, honen idazkari eta kontakizunen entzule adi eta jasotzaile arretatsu izan zela.\nJakin, badakigu ere, Engrâce Garby, herri bereko andereñoarekin ezkondu eta Izpuran, aitaren ofizio beraz bizi zelarik jaio zitzaiela Albert, gero doktore, mediku famatu, eta Atharratzeko alkate izanen zena (1873-1957), eta aita bezalaxe euskaltzale amorratua.\n«Adimenduz ximixta bezain zalu, eta ele gutiz erasia baten behar den guziez mamitik hausten dakiena», zioen semeagatik Jean Etchepare mediku eta idazle aipagarriak, eta dudarik gabe kontuan hartzen baditugu aurkezten ditudan bi kontakizunok, semeari zegokiona ezin hobeto zegokiokeen ere aitari.\nHaritchabaleten eta Pierre Topet-Etchahunen adiskide izan zen aitarengandik jasota zukeen Jean Baptistek euskara eder eta aberatsa, eta hala izanik harengana jo zuten Lhandek bere hiztegia moldatzerakoan eta Azkuek bere hiztegi eta kantutegia.\nLekeitiarrak semea aipatzen du bere liburuxka pollit batean, 1898ko urrilean Zuberoan barrena egin bidai batean laguntzaile eta adiskide on izan baitzituen Pierre Broussain eta Albert Constantin, eta ziuraski honen aita ez zela urrun ibiliko. Hona dioena eskaini zien Illargia poeman.\nNere adiskide, orduko bidaide,\nP. Broussain eta A. Constantin-i.\nbi nere erritar bidaiderekin\nninjoala orain bi il,\nagertu zinidan isil:\nespuru sagar bat bezen txuri,\nziza bezela biribil.\nXX. mende hasieran beste zenbait xuberotarrekin batera (de Enditte, Espil, Armaginague, Manex Alzurukutarra...) Eskualduna astekarian idazten hasi zen. Hor dauzkagu argigarri eranskinean, Zuberoa poema (1903-X-30), bere sorterriaren laudoriotan idatzia eta hitz lauz, Ametsetarik eta Ostalerak (1907-III-29), non lehenean ikusten dituen Etxahun Barkoxe, Uxtoroki Baigorrikoa eta Otsalde lapurtarra odeietan gora dihoazkien koblak zorrozki saritzen, ezen guti dira phezatzia balio dienik; eta bigarrenean ostaler(sa) gau-zaleen aurka Etxahunen bertso batzu aitzakiatzat hartuz eta oilaltegiko bizimodua goraipatuz.\nJoanes Garaztarra sariturik gertatu zen zenbait Lore Jokotan, ezaguna den bezala. 1903. urtean, adibidez, Donapaleuko bertsularien guduan aipatu Zuberoari buruzko lanagatik saritu zuten; 1907. urtean, Kanboko bestan bigarren garait-saria irabazi zuen Ezkuntze bat Santa Garazin poema luzeaz (13 silabako 218 bertso lerro), non balioak batik-bat etnologikoak diren; 1908. urtean Atharratzen Gernikako haritz handiaren ume poema medio bigarren saria errezibitu zuen; eta 1912an ere Donibane Garazin, udazkenaz antolatu neurtitz-guduan sariturik gertatu zen, Larrazkena titulupean moldatu zituen hamabi laukoekin.\nHona zer zioen Georges Lacombe euskalari jakintsuak gure idazle zuberotarraz:\nLe second prix (il n'y a eu de premièr prix) a été décerné à un poète bien connu qui signe Joanes Garaztarra: sous ce pseudonyme se cache l´un des hommes qui connaissent le mieux pratiquement les dialectes souletin et bas-navarrais oriental.\nBeraz, sari-irabazlea poeta ezagun bat zela, Joanes Garaztarra, noski, xuberera eta ekialdeko behenafarrera hobekien ezagutzen zutenetarikoa. Broussain adiskide medikuarekin, Daranatz, Gavel, Lacombe, Leon, Urquijo eta bere seme Albertekin 1911. urtean Cercle d'Etudes Euskariennes, Jean Etcheparek Euskararien Bilkua deitua, sortu zuenetarikoa Baionan, tamalez 1914. urtean piztu zen Gerlate Handiak desagerrarazia. Euskaltzaindia sortu berria zelarik ere, 1919. urtean xubererazko ordezkari gisara proposatua izan zen.\nHasi zitzaigun, bada, Jean Baptiste Haritchabaleten biziaz oroitzapen batzuek moldatzen eta plazaratzen Eskualduna astekarian, baina ez zuten aurkitu hauek, antza, Hiriart-Urruty zuzendariarengan harrera onik, garaiko giro hertsia zela kausa, ezin baitzen apez baten horrelako irudi irrigarririk eman, eta zentsuratua izan zen. Hona nola kontatzen dizkigun Constantinek berak arazo honen zertzeladak:\nAINTZIN HITZALDI BAT\nLuburusko huntan Haritchabalet zenaren gainen ekharten dugun aiphaldiak behar zukian agertu gure nahiala, diala urthe parrasta bat. Hersatu ginen Eskualdunari, hartan, zathika, zathika ezar-erazteko jaun aphez haren bizia. Eskualdunak, behin behin, hun hartu zian gure galthua, bena bertan doluturik, utzi guntian erraiten zeikularik: Bego ixilik halako aphezaren orhitzapena! Eskualdunaren buru zen jaun aphezak, Hiriart-Urruty zenak, etzian arauz sekula Haritchabaleten gainen entzun mihi luziek erabili dutien elhetarik zerbait baizik.\nHortan baratu zen gure lan hasia. Geroxiago haatik, Eskualduna eskuz khanbiatu zelarik, berriz ere hari buruz abiatu ginen, aitzineko xede berian. Lehen aldian bezala, bi gerrenian ere, Eskualduna hasi zen Haritchabaletez mintzatzen; bena bizpahirur hoilatan jaun hura aiphatu onduan, kaseta uskaldunak hertsi zeikun bortha.\nEskualdunak ogen ukhen du lehen aldian eta bigerrenian. Diala hamabost urthe, Uskaldun, Haritchabaleten gainen ezpaina azpiltuz mintzo ziren eli batek ikhusiren zien zuinen gaizki ezagutzen zien egiazko aphez jakitate handiko baten bizia. Hamabost urthe huntan hanitx aphez eta hanitx besterik hil dira Uskal Herrian, Santa Graziako erretor zenaren gainen egia jakin gabe.\nDugun erran hau haste hastetik:\nHaritxabalet jaun aphezaren gainen elhe lazu hanitx hedatu dira denboraz.\nMundia behatzen da gezurrari, eta behatzia beno haboro ere mundiak egiten duzutsiala, igaran erazten du gezurra aitzina, ez benturaz bethi norbaiti ogen egin nahiz, bena gezurrak bere gozoa dialakoz.\nHaritxabalet jaun aphezaren bizitzetik dakiguna heben agerturen dugu, ahalaz xeheki, eta lotsarik gabe deusetan kolpaturen dugula aphez entzun haren orhitzapena.\nIrakurtzaletan minberenak ez dira khexaturen zonbait elhaldi erri egin erazteko heben edirenik ere.\nHaritchabalet zenaz mintzatzen ahal gira ezagutu bagunu bezain ontsa zeren hari huilan bizi izan denaren ganik entzunik beitutugu dakitzagunak oro.\nUrte anitz iragan behar izan zuen, beraz, Haritchabaleten ixtorio osoak argia ikusteko eta Pierre Lhande jesuitaren ikuspegi zabalagoarekin topatzeko. Honek 1926. urtean, apirilaren hamaseian, hots, egilea jada hil eta lau urtera, lortu zuen argitara zedin santagraztar apezaren bizi piperduna, honela zioelarik:\nEgiliak lerrotto horik izkiribatuz geroz, hur untsatto igaran da Atharratzeko zubu pian: urthiak jin dira eta juan. Zunbait nahi luzaz Santa Graztar zaharra sentho egon den eta lerden, izpiritia zorrotz, luma agudo, heriuak gerokoz plegatu deihu orozbakoz Xiberutar idazle edo izkiribaño bixkorra. Basa buru orotan luzaz etxekirik izanen da haren enthelegu argi, batzare eder eta elhe goxuaren orhitmentxa.\nEgun Constantin jaun zenaren paperetan edirenik lan txipi hau ezarten degu argitara. Fida gira Eskualdunaren irakurzalek ezagutuko dien bai eta gozaturen Constantin zenaren uskara garbi eta xotila, hala hala, bost erri eginen Haritchabaleten gerthakarieki.\nAntza denez, beraz, Haritchabalet apezaren (1760-1834) bizia ez zitzaion eredugarria iruditzen, oso ezagunak baitziratekeen haren kontrabandoko aferak ez ezik, haren ehize bereziak (Irakur eranskineko Urzo kulier zuria) eta barkagarriago zeritzaiokeen garaiko zentsoreari Don Juan eta bere adixkidiak izeneko ixtorioa eta bertako pertsonaien jan-edarienganako zaletasun amaiezina.\nBigarren ixtorio hau, beranduago idatzia izan arren, plazaratzeko eragozpenik aurkitu ez zuenez, lehenago argitaratu zen, 1910. urteko martxo-apirila bitartean, hain zuzen, Eskualdunan ere.\nBertan agertzen zaigun apeza, Mizpiret jaun bikaria da, eta beraz, Daranatzen zehaztasunen arabera, 1846-1848 urte inguruan koka dezakegu gertakizuna. Hots, idazlearen jaioturte berean, eta kontakizun hau, apez ehiztariarenak bezalaxe Constantinek bere aita Alexisen ahotik jasoa zukeen, dudarik gabe. Ohitura kontaketen moldean idatzitako narrazio honek, pertsonaien bizitasunak, indianoaren, benteroaren eta honen emaztearen irudiak, bentan gitarra lagun egindako festak, azken finean ixtorio osoak ukan zuen arrakasta eta irakurlegorik, zeren garaiko irakurle batek soldado zaharren eskaerak jasoz, honakoa idatzi zuen Eskualdunan:\nDiala zunbait arte, irakurri dut ixtoria zahar bat kaseta huntan. Don Juan zena, hiletarik phizturik, eman deikie aitziniala leheneko larru berarekin, eta mirail batek etzutian haren lagunak hobeki agertuko [...] soldado zaharrek nahi lituzkete entzun, eskatzen dituzte Basaburian, Joanes Atharraztarrak muldatu dutian haietarik bat edo beste.\nEra berdintsuan mintzo zen beste irakurle bat udazken hartan beste sail berri bat eskatuz (Eskualduna, 1910-X-28):\nDon Juanen bizitzia khuntatuz geroz eztu hanbat Eskualdunak ekharten geroztik gain hortako berririk. Zerentako hori? Zerentako arren Don Juan hil eta ehortziz geroz, ez beste sail berri has?\nAtharratzeko errejenta ere izan baitzen Jean Baptiste Constantin, benetan estimu handitan zeukaten garaikideek haren talentua, haren luma zorrotza, pertsonaiak mirail batean legez hain ongi moldatzea onesten zutelarik.\nEgiaz ez da oso maiz irakurtzen euskal testuetan Don Juan-en hasieran irakur dezakegun bezalako irudi bizirik:\nKartieleko gizonik azkarrena zen, eta suiaren buhatzen hasten zenian butzaz inkhatzak eta ilhintiak tximiniari gora igorten zutian, bestalde aho beroxka, eta ardura espantu zerbait khuntatzeko...\nHizkuntza aztertuz, —noski, bere funtzionamendu eta egitura sakona gramatikalariei uzten diegu—, ohar gaitezke lehen begiradan oso hizkera herrikoia, Santagraziko xuberera aberastua, hain zuzen, darabilela.\nBokalismoaz mintzo bagaituzu, hitz bukaerak bokalak direnean, mugatzailea hartzerakoan itxi egiten dira: muldia, xedia, konfirmazionia, gogua, gabekua, aphezkupia, mundia... Noizpehinka ere bokalen arteko eta kontsonanteen arteko alternantzia aurki daiteke hitz berean, hizkuntza guztiz finkatua ez dagoenaren seinale edo: seminario, semenario, Zubero, Zibero, Vitoria, Victoria,... Hitz bukaera zenbaitetan aurki daiteke ere a errepikatua, alegia, -a + -a > aa, eman duelarik hitz bukaerako bokalak mugatzailearekin topo egitean: laborantxaa, konpainaa, elizaa, denboraa...\nGure edizioaren lana, Haritchabaleten kasuan aurkezpentxo honetaz at, testuari bere orijinaltasuna itzultzea izan da. Alegia, Eskualduna aldizkarian agertu bezala ematea, salbu ch > x; ou > u; ill > il; mb > nb aldaketatxoak: achouri > axuri; andoilla > andoila; dembora > denbora... Eta kontserbatzea euskalkiaren berezitasun guztiak, eta ez Eganen (3-4, 1985, 13-45) bezala, non hainbat hutsune eta akatsez gain, ez diren errespetatzen p, t, k, l, n, r, kontsonante hasperendunen grafiak. Beraz: aphezkupu, phiztu, sentho, urthe, khanbiatu, bekhantu, elhe, builhur, inhar, unhurru, erhi, ilhabur, mutthikua, etabar. Ez dugu ü erabili egileak berak erabiltzen ez duenez.\nDon Juan...-en Gañeko Bentako benteroa eta honen emaztearen hizkera jasotzen digunean, Constantin Erronkariko euskaraz mintzatzen saiatzen da, ezen senarraren gaztelaniazko esaldi hauek adierazten diguten edo salatzen nondarrak daitezkeen:\nbaya, mira, mira María, qué pieza tan bonita! yo juego que en toda la villa de Isaba y en valle de Roncal ni ricos ni pobres no tienen una pieza de oro como ésta que yo he sacado en estos dos días a los gabachos.\nBaina Constantinen ahalegina gehiago da giroa sortzearren, hitzen fideltasun eta zehaztasun «guztizkoa» emateko baino. Erronkarieraren ezaugarri bat, adibidez, eta Mitxelenak dionez, «es la oclusiva dorsal sorda inicial de sus demostrativos: R kaur, kori, kura». Alegia, izenorde, adjetibo eta adberbio erakusleek hasieran hasperenduna ordez, leherkari bizkarkari ahoskabea darabilkitela, esate baterako: keben, kan, kola, koier, kementik, kori... Ageri da, ordea, era bat aski bitxia testuan, khaunaren, non, Constantinek bere grafia berezia asmatzen duen, hots, kh-digrama, ez ohizko leherkari hoskabe hasperendun gisa, gaztelaniazko eta euskal zenbait euskalkietako j-, jota alegia, adierazteko baizik.\nEz da oso zehatza ere, antza, (ala bai?), tenpora hitza erabiltzen digunean ostalerren ahoan, ezen Bonaparteren hiztegian Aezkoa, Zaraitzu eta Erronkarin beste era hauetara esaten baitzen:\nConstantin Aezkoa Zaraitzu Erronkari\ntenpora denbora tempra trempa\nGauza berdintsua esan dezakegu «onki hun» diotenean, ea., baina ez da harrigarri bentan bizi zirenak kutsatuak izatea ere santagraztar, larraintar edota beste xuberotarren hizkeraz, eta bere idiolekto berezia edukitzea, XVI. mendean gertatzen ohi zen bezala, Leizarragak dioskunez.\nNabarmena da ere nola Constantinek abilki darabilzkien kontakizunaren bizitasuna areagotzearren lau hizkuntza, euskaraz aparte: latina, frantsesa, gaztelania eta bearnesa.\nHona hiztegi aberats horren lekukotasun zenbait. Latinetik hartuak batez ere eliz kontuak aipatzerakoan: paterrak, miserereak, orate fratres, prefazioa... Frantsesetik kargu ofizialak eta iraultzako zenbait gertakari: voila qui fait, alo, promenada, tourne-brocha, eskolier, bakantzak, ofizier, lotinent, arxipretra, foure, constitution civil, karmañola, lunetak.... Gaztelaniatik Nafarroako benteroen hizkera jasotzerakoan, batez ere: baya, karakho, amigo, buen trago, qué gente tan, no importa, alubia, lo menos, lo mas, poco provecho, nabakha, leña, txasko, entraina, serra, portillo... Eta bearnesa erabiliko dute santagraztarrek benteroak enthelega elitzan, alegia, funtzio kriptikoarekin darabilte, bai batzuek eta bai besteek, gaztelania eta bearnesa, zenbait astolasterretan gertatzen den bezalaxe. Pertsonaien zenbait izen, bidenabar, astolaster edo pastoraletatik hartuak lirudikete argi eta garbi: Sutibran de Kalimbre, Agaramunt....\nEz zaio falta ere euskal esamolde jator eta bitxirik Constantinen prosa arin eta umore finari, ez ditugunak hemen jasotzen irakurleak ez dezan aurkezpen hau luzetsi. Honen lana errazten saiatu gara ere egungo puntuazio eran testua ezarriz, eta oin-ohar zenbaiten bidez hiztegi arazoak argituz. Bukaeran Constantinen bertso eta artikulutxo batzuk bildu ditugu ere eranskin gisara eta bere dohainen adierazgarri.\nGure partetik ez dugu beste desiorik, alegia, pastoralez aparte beste lanik eta hitz lauz egungo xubereraz ba ote zen izkriburik galdatu didatenei bi ixtorio hauen oparitxoa eskaintzea baizik.\nEne iduriko lehena ezagutua baldin bada neurri batean, batez ere Xuberoko Bozak irratiz eman duelako, bigarren ixtorioa, Don Juan eta bere adixkidiak, ez dela batere ezaguna eta merezi duelakoan plazaratzea argitara ematen dugu.\nHil zenean Constantin honelako irudia ematen zigun Eskualduna astekariak zituen adiskide motez mintzatuz «Lagun bat» artikulupean (1813. z., 1922ko otsailaren 3an):\nBadire bat edo bertze, guti, arras guti, beren atxikimenduan urrunago ere doazinak. Hoieri ez zaiote aski berek erostea eta inguruetan beren solas onez eros-araztea, errexkiago barreia dadin alde orotarat laguntzen dute hobeki aphaindua izaiten berriak egorriz, astekariaren langile bilakatuz. Holakoetarik izan da Constantin zena.\nBaina guttietsi zuen, noski, Atharratzeko kronikagileak Eskualdunak eman errejentaren erretretatia eta Eskualdunaren 1922ko otsailaren 10ean kontatuko digu, nola populuak goretsi zuen, nola hilerrira lagundu zuen bertan Desplas jaun errejentak haren laudoriak egin zituen eta azken adioak eman eskola emaile ororen izenean, eta bukatzen du berriemaileak esanez nola paregabeko thalentu bateki maneratzen zian lumaz.\nHala bada, besterik gabe, bai Haritchabaleten, bai Don Juanen eta eranskinean ematen ditugun bertsoen eta beste hitz lauzko lanez irakurleak atseginez dastatzea, hitz batez, Constantinen lumarekin gozatzea, eta horrela gure euskal idazleen parnasotxoa osatzea, aberastea eta ezagutaraztea litzateke ene desio xumea.\nLezon, 1995ko urtarrilaren 20an


Demokraten eta errepublikanoen arteko zatiketa gero eta handiagoa - Debagoiena - Goiena.eus\nJosu Bilbao 2016-11-08 09:51\nHauteskundeak dituzte gaur AEBetan. Alderdi demokratako Hillary Clinton eta alderdi errepublikanoko Donald Trump, aurrez aurre, Etxe Zurirako bidean. Ameriketako Estatu Batuetan dauden bi debagoiendarren iritzia batu du Goienak.\nOihana Iriondo: "Nire ustez Clintonek irabaziko ditu hauteskundeak"\nOihana Iriondo oñatiarra Los Angelesen bizi da.\nEgun garrantzitsua gaurkoa AEBetan. Azken urteetako hauteskunderik garrantzitsuenak dira?\nHala esaten dute bai. Hainbat arlotan demokraten eta errepublikanoen arteko zatiketa gero eta handiagoa da eta horregatik, segun eta nork irabazten duen, herrialdeak norabide desberdina hartuko duela espero da. Horrez gain, Trumpek gizarteko sektore desberdinekiko erakutsi duen jarrera mespretxuzkoaren aurrean erantzun beharra eta hurrengo presidenteak auzitegi goreneko bederatzigarren epailea hautatu ahal izateak duen garrantzia aipatzen dute behin eta berriz.\nNire ustez Clintonek irabaziko ditu hauteskundeak, baina ez dut argi erraz edo justu-justu ibiliko ote den.\nNola bizi izan dituzue hauteskunde aurreko egunak?\nBi sentipen gailentzen dira. Alde batetik, hau guztia behingoz bukatzeko gogoa, primarioen eta hauteskundeen artean urtebete baino gehiago daramagu-eta hauteskunde kanpaina giroan. Eta, bestetik, Trump bezalako pertsonaia bat jasotzen ari den babesaren aurrean harridura eta ezinegona.\nBorroka gogorra dago bi hautagai nagusien artean. Kalean ere nabari da borroka hori? Zatituta daude AEBak?\nZatiketa handia dago herrialde osoa kontuan hartzen badugu. Baina ni Kalifornian bizi naiz, eta Kalifornian demokratek askoz indar handiagoa dute errepublikanoek baino, eta Clintonek erraz irabaziko duela espero da. Nire ingurukoek, guztiek dute Clintonen alde bozkatzeko asmoa, batzuek konbentzituta, eta beste batzuek balizko Trumpen agintaldi bati dioten beldurragatik.\nAsier Barrainkua: "Ez nuke esango hemen Trumpen beldur direnik"\nAsier Barrainkua aretxabaletarra, Ulma Packaging ingeniaria, Chicagon dago egun hauetan, lana dela-eta.\nChicagon zaude lana dela-eta. Zerbait berezia sumatzen da inguruan, hauteskundeak direla-eta? Segurtasun aldetik aldea nabaritu duzu?\nEgia esan ez da ezer berezirik sumatzen. Egun hauetan Chicagon gaude, urtero etortzen gara feriara eta beste urte batzuekin konparatuta berdin dago kalea. Aurreko egunetan Wiskonsinetik ibili gara eta han ere ez dugu ezer berezirik ikusi. Kaleetan adibidez ez da ia publizitaterik ikusten.\nUrduri daude estatubatuarrak? Mobilizazio gehiago edo antzematen da kaleetan?\nOrokorrean nahiko lasai ikusten ditut bertokoak. Gure inguruan dauden estatubatuarrek ez dute gehiegi gai horretaz hitz egiten. Hala ere, galdetuz gero erantzuten dute baina lasai, euren iritzia ematen dute eta egoeraz hitz egin ere. Oñatitik zortzi lagun etorri gara egun eta leku desberdinetara eta ez dugu mobilizaziorik ikusi. Orain dela hilabete batzuk bai ikusi izan dugu Trumpen aurkako manifestazioak baina azken bi aste hauetan ez.\nTrump irteteko beldur hori... AEBetan ere ikusten den zerbait da edo beste herrialdeetatik bakarrik antzematen da? Jendeak beldur dio?\nEz nuke esango hemen Trumpen beldur direnik. Ikusi dudanagatik, bi hautagaiek irudi ez nahiko ona dute: bata, betiko politika zaharra eta sinesgarritasun falta agertzen duena (Hillary Clinton) eta bestea xelebrea (Donald Trump). Trumpen mezua hemen oso potentea da. Nire ondorioa, bi aukera txarren arteko hautaketa dela eta horregatik ez dira hain termino absolutuetan ikusten gurean agertzen den bezala, gehien bat Trumpen ingurukoak erakutsiz.


Basauriko eragile sozial eta sindikalek etxe-kaleratzeen gaiaren inguruan eztabaida parte-hartzailea eman dadila eskatu dute | LAB SINDIKATUA\nDeshaucios Basauriko eragile sozial eta sindikalek etxe-kaleratzeen gaiaren inguruan eztabaida parte-hartzailea eman dadila...\nBasauriko eragile sozial eta sindikalek etxe-kaleratzeen gaiaren inguruan eztabaida parte-hartzailea eman dadila eskatu dute\nUrtarrilaren 31an Basauriko 30 elkarte, eragile, sindikatu eta udaletxean ordezkaririk gabeko alderdi politikoen babesarekin etxe-kaleratzeen gaia modu parte-hartzaile batean eztabaida dadin eskatzen zuen mozioa aurkeztu zen. Bildu alderdiaren baiezkoarekin mozioa aurrera joan da, baina eragile eta sindikatuek ez dute sentsazio atsegina izan EAJ-PNV, PSOE eta PPren alderdikideen abstentzioak erakutsitako borondate faltaren aurrean.\nBASAURIKO ERAGILE SOZIAL ETA SINDIKALEN OHARRA ETXE-KALERATZEAREN ARAZO LARRIAREN AURREAN JARDUERA-PROPOSAMENAREN MOZIOAREN AURREAN\n«Pasa den ostegunean, urtarrilak 31, Basauriko eragile sozial eta sindikalek udaletxeko osoko bilkuran aurkeztutako etxe-kaleratzearen inguruko mozioa onartuta izan zen. Aldez aurretik, mozio honi 30 herriko elkarte, eragile, sindikatu eta udaletxean ordezkaririk gabeko alderdi politikok eman zioten babesa.\nOsoko bilkuran, Bildu koalizioaren ordezkariek baino zioten eman baiezko botoa. EAJ-PNV, PSOE eta PPren alderdikideek, Andoni Busquets den alkateak barne, aldiz, abstentzio botoa eman zuten. Hau, nola ez, eztabaida mingarria izan ondoren.\nPlataformaren partez, egoera honek ez digula oso sentzazio atsegina utzi luzatu nahi dizuegu. Mozioa aurrera doa kontrako botoa ez diolako inork eman, bai, baina herria ordezkatzen dutenen bolondres eta planteamendu urriak agerian geratu dira. Gure ustez basauriarrok pairatzen ditugun egoera larriei buruzko eztabaida parte-hartzailea eta jatorra sahiestu da, berriz ere. Honen ordez, alderdiek dauzkaten interesak sartu dira jokoan eta honek ez zuen arazoaren mamira sartzen lagundu. Honen ondorioz, bidegabekeria pairatzen ari diren eta benetan laguntza behar dutenen pertsonengandik urrun geratu zen eztabaida.\nEskualdeko hainbat herritan mozioan planteatzen ari ginen bezalako hainbat neurri aurrera eramaten ari dira, jada. Gure ustez, egoeraren ondorio zuzenak airintzeko benetako irtenbideak planteatzen ari ginen, eta aldi berean, beste kaleratze egoerarik berriz ere herrian ez emateko baliogarria zen. Ordezkari politikoek aurrera eramateko arduradunak dira, beraz, beraien mahai gainean ez direla ahaztuko espero dugu. Basauriko eragile sozial eta sindikalen partez, proposatutako eta onartutako guztia aurrera eramaten dezatela jarraituko dugu lanean eta gure esku dagoen guztia egingo dugu.\nAzkenik, mozio hau defenditu, egiten lagundu, edota modu batez edo bestez honetan parte hartu duten Basauriko horritar guztiei zoriondu eta eskerrak eman nahi dizkiogu\nBASAURIN, 2013KO OTSAILAREN 5EAN»\nHemos denunciado el desahucio de Iñaki y Rosa Mari y expresamos nuestro apoyo a todas las vecinas afectadas por el fondo buitre Azora en...\nEl desalojo del Infierno muestra con toda su crudeza cuál es el modelo de ciudad del Ayuntamiento de Donostia\nAmaia Egaña gogoan izango dugu bihar Barakaldon bere heriotzaren 5. urtemugan


Hezkidetzari buruzko hasierako hausnarketa – Guraso.eus\nHezkidetzari buruzko hasierako hausnarketa\n2020-10-27\tguraso\tIruzkinik ez\n“Zer da hezkidetza? Mutilentzat zein neskentzat curriculum berbera izatea al da hezkidetza? Eskolan mutilak eta neskak elkarrekin egotea da hezkidetza? Badakigu ezetz”, azaltzen dute Hezkidetzan Esku Hartzen taldeko kideek.\nMari Jose Urruzolak esaten zuen: “Neskak zein mutilak genero maskulinotik eta femeninotik aske heztean datza, bere indibidualtasunaren garapena sustatuz eta gizarte sexista batek eskaintzen dizkien rolak kontuan hartu gabe”.\nHezkidetzan Esku Hartzen taldetik azaltzen dute Hezkuntza sailaren bigarren hezkidetza planak aipatzen dituela zeintzuk diren hezkidetzako oinarrizko zutabeak:\nHizkuntzaren eta irudien erabilera ez sexista.\nEmakumeen jakituriaren integrazio eta haien ekarpen sozial eta historikoa\nEspaziok ikastetxean eta eskolaz kanpoko jarduerak eta jarduera osagarriak.\nBerdintasunezko hezkuntza afektiboa eta sexuala.\nGaia oso zabala da. Zeintzuk dira gakoak?\nEstereotipoetatik at dauden identitateen garapena ardatza izatea.\nKonpetentzien garapena bada hezkuntzaren oinarria. nola ulertuko dugu horien garapena? Zeri emango diogu balioa? Euskal Herriko Emakumeen gutunak hiru printzipio aipatzen ditu horietatik datozen balioak ondorioztatzeko: parekidetasua, elkartasuna eta askatasuna.\nCurriculum ezkutua aztertu. Hau da, konturatu gabe transmititzen duguna ere ikertu behar da.\nGauza asko daude desikasteko eta berriz eraikitzeko. Prozesua eraginkorra izan dadin hainbat estrategia daude:\nInformazio eta prestakuntza egokia eskuratu\nOrain arte egindakoa oinarri izatea\nInformazio gehiago Hezkidetzan Esku Hartzen talde blogean\nIruzkinik ez "Hezkidetzari buruzko hasierako hausnarketa"